ЧАРГОВАЯ ПЕРАМОГА КЛІЧАЎЛЯНКІ МІЛАНЫ КРАСЬКО! — Новости Кличевщины\nМары сапраўды збываюцца пад Новы год! У гэтым упэўнена і 10- гадовая Мілана КРАСЬКО. Дзяўчынка з пяцігадовага ўзросту займаецца сольнымі спевамі ў Наталлі Васільеўны Коктыш, настаўніка УА “Дзіцячая школа мастацтваў г. Клічава”. І ўжо з сямі гадоў яна выступае на розных фестывалях і конкурсах (амаль усе расходы – за кошт сям’і). У прыватнасці, у 2015 годзе на сваім першым конкурсе “Под крыльями Ориона” (г. Мінск) яна заваявала Гран-пры. Затым было 1-е месца ва Украіне, 2-е – у Македоніі. У Фінляндыі Мілана стала ўладальніцай Гран-пры конкурсу. У чэрвені 2017 года ў Італіі яна стала двойчы дыпламантам, заняла 2-е і 3-е месцы ў розных намінацыях.\nІ вось літаральна ў снежні збылося яшчэ адно жаданне дзяўчынкі – выступіць на сцэне прэстыжнага Міжнароднага фестывалю вакала і музыкі для моладзі RIGA SYMPHONY (Рыга Сімфані, Латвія). Да дому ў Клічаў Мілана Красько зноў вярнулася з перамогай! Яна стала Дыпламантам 1-й ступені, узнагароджана залатым медалём фестывалю і імянным кубкам.\n–Больш за ўсё на свеце люблю спяваць, – расказвае Мілана. – Вельмі рада, што ў мяне зноў усё атрымалася. Яркіх уражанняў шмат, яны застануцца са мной надоўга.\nНа гэтым фестывалі Мілана выступала ў намінацыі “Поп-музыка – сусветны хіт”. На суд журы, а гэта прафесійныя і высокакваліфікаваныя спецыялісты ў вобласці дзіцячай і маладзёжнай творчасці з розных краін, арганізатары і прадюсары фестываляў і конкурсаў, яна прадставіла вядомую песню “It’s Oh So Quiet” на англійскай мове.\nСапернікамі нашай юнай зямлячкі ў гэтай намінацыі былі больш за 50 юных выканаўцаў з розных краін свету. Але маленькая дзяўчынка з невядомага беларускага гарадка Клічаў зноў стала першай сярод лепшых!\nЗапомнілася Рыга Сімфані не толькі конкурсным выступленнем і ўрачыстасцямі ўзнагароджавання. Мілана і яе маці, Аліна Генадзьеўна Краўчанка, прадстаўнік і прадюсар дачкі, у складзе невялічкай дэлегацыі прадстаўлялі Беларусь. Рыхтавалі прывітанне, дэманстравалі культуру, нацыянальную кухню. Іх праграма атрымала высокую ацэнку журы і ўдзельнікаў, гасцей форуму, у тым ліку і песня “Полька беларуская” ў выкананні Міланы.\nАрганізатары фестывалю Рыга Сімфані пастараліся падарыць дзецям сапраўды яркае і велічнае свята. Яго ўдзельнікі, як сапраўдныя зоркі шоу-бізнесу, крочылі са сцягамі сваёй краіны па чырвонай дарожцы, кружыліся ў велічным вальсе ў час белага балю, наведалі Стары горад Рыгі, ужо святочна прыбраны да Ражства Хрыстова.\nВіншуем Мілану Красько і яе сям’ю, педагога з новай узятай вышынёй! Поспеху, творчага росту, натхнення!\nФота з сямейнага альбома Красько.\nNext Next post: “ЛЮБЛЮ ЦЯБЕ, МОЙ РОДНЫ КЛІЧАЎ”


Моцная Украіна — Вікіпедыя\nМоцная Украіна (укр. Сильна Україна) - украінская палітычная партыя, створаная 28 лістапада 2009 года на базе партыі "Працоўна Украіна". Старшынёй партыі была абрана Сяргея Леанідавіча Цігіпка.\nМоцная Украіна (Сильна Україна)\nукр.: Сильна Україна\n«Партыя рефарматараў і навых лідераў»\n1 Гісторыя партыі\n1.1 1999-2003 гг.\n1.2 2004-2008 гг.\n1.3 З 2009 г.\n1.3.1 Прэзіденцкіе выбары-2010\n1.3.2 Мясцовыя выбары-2010\n1.3.3 Партыя і ўлада\n2 Праграма партыі\n3 Кіраўніцтва партыі\nЗаснаваная на ўстаноўчаму з'езде, Працоўна Партыя Украіны, які адбыўся 19 чэрвеня 1999 года в г. Кіеве. Старшынёй партыі была абрана Міхася Сырату. Тады ж, в чэрвені 1999 года, у Вярховнай Радзе Украіны была створана фракцыю Працоўны партыі, да складу якой увайшло каля 30 народных депутатаў.\nУ 2000 годзе пасля з'езду партыі ў Запарожжы, шмат дэпутатаў выйшла з ППУ і стварыла фракцыю «Працоўна Украіна», яку ўзначаліў Ігар Шараў, а потым, пасля яго, старшынёй гэтай партыі стаў Сяргея Цігіпка. Члэны ППУ акцэнтуют увагу на абароне інтэрэсаў «працоўнай людзіны, найманага працаўніка», в той час, як «Працоўна Украіна» ёсць «тыповаю цэнтрыстскаю партыею крупнага капітала, практычна такого ж напряма як СДПУ(а) чы Партыя регіонаў, створэных перш за ўсё для абароны інтересаў магутных фінансава-прамысловых алігархічных груп».\nЛагатып партыі да 2009 года\nУ 2004 годзе Працоўная партыя ацаніла сітуацыю, што склалася пасля другога тура прэзідентскіх выбарав наступным чынам: «В сітуацыі, што склалася, Працоўная партыя Украіни падтрымлівае выбар народа, якы за Канстытуцыею з'яўляецца адзіным суб'ектам і джэрэлом улады. Гэтат выбар — за Юшчанка…» На Парламентскіх выбарах 2006 года партыя ўзяла ўдзел у Блоку Барыса Алійныка і Міхася Сыраты, якы не патрапіў да Вярховнай Рады набраўшы меней 1% галасоў выбарцаў. На датэрміновых Парламентскіх выбарах 2007 года партыя ўзяла ўдзел у складзе Блоку Лытвына. Пасля смерці Міхася Сыраты, які загінув 25 жніўня 2008 года ў ДТП пад горадам Узын (Белоцэркоўскі раён Кіеўскай вобласці), партыю ўзначальвае яго сын - Сырата Зміцер Міхайлавіч.\nЗ 2009 г.Правіць\n28 лістапада 2009 года старшынёй партыі была абрана Сяргея Цігіпка. Назоў партыі зменён на "Моцная Украіна". Партыя ўзяла ўдзел у прэзідэнцкіх і мясцовых выбарах-2010. Колькасць членаў партыі на сённяшній дзень складае больш чым 90000 чалавек.\nПартыя вырашае браць удзел у прэзідэнцкіх выбарах і высоўвае кандыдатуру Сяргея Цігіпка. Ён набірае 13.1%, заняўшы такім чынам трэцяе горада, не патрапіўшы ў другі тур. У другаму туре Цігіпка нікога не падтрымлівае: "Яны для мяне аднолькавыя, кіравалі ўрадам па двух раза, у іх была большасць у парламенте, і я не пабачыў ні стратэгіі, ні пазітыўных змен".\nГэті выбары сталі першымі для Моцнай Украіны. Перад німі быў праведзены праймеріз (нутрапартыйныя выбары), які вызначыў будучых кандыдатаў. Усеукраінскі рэзультат партыі — 4.3-4.5%. Партыя прэдстаўлена ў 20 воблрадах, Вярхоўнай Радзе Аўтаномнай Рэспублікі Крым, горрадах, райрадах. Пяць і больш працэнтаў партыя атрымала ў Рівненскай (6.2%), Хмяльніцкай (5.8%), Палтаўскай (5%), Дняпрапятроўскай (8.6%), Кіеўскай (8.1%), Харкаўскай (6.6%), Адэскай (5.3%), Запарожскай (6%) абласцях. Не прадстаўленая в Івана-Франкоўскай, Цярнопальскай, Чэрнавіцкай і Вінніцкай аблрадах. Моцнаукраінцы сталі мерамі такіх гарадоў: Луцк, Уладзімір-Валынскі (Валынская вобл.); Астрог (Рівненская вобл.); Крэменец (Цярнопальская вобл.); Асцёр, Шчорс (Чарнігаўская вобл.); Паўлаград, Марганец (Днепрапятроўская вобл.); Белгарад-Днястроўскі, Сарата, Ізмаіл (Адэская вобл.); Вільнянск (Запарожская вобл.); Горліўка, Наваазоўск (Данецкая вобл.).\nВарта таксама адзначыць, што в акрэмые рэгіоны выбарчы спіс узначалілі кіраўнікі партыі: Сяргей Цігіпка — Днепрапятроўская вобласць, Кастусь Бандарэнка - Чарнавіцкая вобласць, Аляксандра Кужэль - Аўтаномная Рэспубліка Крым.\nПартыя і ўладаПравіць\nДа 28 сакавіка 2010 года кіраўніком Дзяржаўнага камітету па пытаннях рэгулятарнай палітыкы і прадпрымальніцтва была намеснік старшыны партыі Аляксандра Кужэль.\n10 сакавіка 2010 года кіраўніка партыі "Моцная Украіна" была прызначена віцэ-прэм'ер-міністрам з эканамічных пытань. Яго рабочай групай быў распрацаваны Падатковы кодэкс, які Вярховна Рада прыняла. Акрамя гэтага: Мытны кодэкс і праэкт пенсійнай рэформы. 9 снежня 2010 года Сяргей Цігіпка звольнены з пасады і прызначены на пасаду віцэ-прем'ер-міністра - Міністра сацыяльнай палітыкі Украіны.\nСвабода, адказнасць, развіццё;\nПрагматычная вонкавая палітыка;\nСтаршыня партыі — Цігіпка Сяргей Леанідавіч.\nНамеснікі старшыны партыі — Кужэль Аляксандра Уладзіміраўна, Бандарэнка Кастусь Пятровіч, Сырата Зміцер Міхайлавіч.\nКіраўнік Нацыянальнага Сэкрэтаріата - Вітэр Сяргей Валянцінавіч.\nАфіцыйны сайт палытычнай партыі "Моцная Украіна" (укр., рус.)\nАфіцыйны сайт Вінніцкай рэгіянальнай арганізацыі палітычнай партыі "Моцная Украіна" (укр.)\nАфіцыйны сайт Данецкай абласной арганізацыі палітычнай партыі "Моцная Украіна" (укр., рус.)\nАфіцыйны сайт Адэскай абласной арганізацыі палітычнай партыі "Моцная Украіна" (рус.)\nАфіцыйны сайт Запарожскай рэгіянальнай арганізацыі палітычнай партыі "Моцная Украіна" (рус.)\nУзята з "https://be.wikipedia.org/w/index.php?title=Моцная_Украіна&oldid=3892743"\nАпошнія змены 6 жніўня 2021 а 14:21\nАпошняе змяненне старонкі адбылося 14:21, 6 жніўня 2021.


30 ліпень 2021, 14:22\nНа вуліцах Токіё\nУ сераду ўвечары стала вядома, што Незалежны орган па барацьбе з нэгатыўнымі зьявамі ў лёгкай атлетыцы (AIU) не дапускае да ўдзелу ў Алімпіядзе 20 спартоўцаў, у тым ліку трох беларусак. Прычына — недастатковая колькасьць допінг-пробаў, якія неабходна было здаць на працягу дзесяці месяцаў перад Гульнямі (мінімум тры пробы). Спартоўкі цалкам ускладаюць віну за гэта на функцыянэраў Беларускай фэдэрацыі лёгкай атлетыкі, якія своечасова не паслалі іх на гэтыя пробы.\nДзьве не дапушчаныя ад Беларусі спартоўкі — Ганна Міхайлава і Крысьціна Мулярчык — зьяўляліся часткай эстафэты 4 па 400 мэтраў. Іх адхіленьне паставіла пад пытаньне выхад зборнай на старт, прызначаны на 5 жніўня.\nАле чыноўнікі прыдумалі, як выпусьціць беларускую эстафэту 4 па 400 на старт. Галоўны трэнэр зборнай Беларусі па лёгкай атлетыцы Юры Маісевіч заявіў, што адно вакантнае месца ў чацьвёрцы зойме бар’ерыстка Эльвіра Герман, чыя спэцыялізацыя — стомэтроўка з перашкодамі. Пазьней спрынтэрка Крысьціна Ціманоўская, якая выступае на стомэтроўцы, выявіла, што таксама ўключаная ў заяўку каманды на эстафэту 4 па 400.\nНібыта якая розьніца — бегчы 100 мэтраў або 400? Спартовае выданьне «Трыбуна» тлумачыць: «Кожная дыстанцыя мае сваю спэцыфіку. І пераход з адной дысцыпліны ў іншую даецца вельмі цяжка і ў большасьці выпадкаў наканаваны на правал. Зрэшты, усё паказвае на тое, што спартыўныя чыноўнікі нацэлены толькі на тое, каб каманда стартавала. Аб нейкіх выніках ніхто не гаворыць».\n— Я думаю, гэта трызьненьне. Эльвіра — вельмі моцная бягунка, але дзе 100 м з барʼерамі, а дзе 400 м? Гэта вельмі вялікая розьніца, — камэнтуе сытуацыю Ігар Жаваранак, трэнэр маратонкі Святланы Кудзеліч. — Памятаю, аднойчы яна бегла 200 м і выйгравала, але 100 і 200 — гэта адно, а 400 — зусім іншая падрыхтоўка".\nСпрынтэрка Ціманоўская вельмі жорстка адрэагавала на рашэньне не спытаўшыся паставіць яе ў эстафэту 4 па 400.\n— Аказваецца, наша вельмі крутое начальства вырашыла ўсё, як звычайна, за нас. Яны накасячылі з дзяўчынкамі, у якіх не хапае тэстаў, каб прыляцець на іх першую ў жыцьці Алімпіяду — і яны вырашылі зрабіць ход канём і запусьціць мяне ў эстафэту. Клас, хлопцы! Малайцы! Чаму ж мы павінны расплачвацца за вашыя касякі? Калі вы накасячылі зь дзяўчатамі, зь іх допінг-тэстамі, зь іх пробамі... Пляваць, з чым заўгодна! Чаму я павінна расхлёбваць гэтыя праблемы? Якога... я даведваюся гэта ад левых людзей?! — задала пытаньні Ціманоўская ў сваім інстаграме.


Неўтаймоўная хваля электроннай камерцыі | Martech Zone\nПятніца снежань 2, 2011 Чацвер, снежнем 1, 2011 Douglas Karr\nКалі статыстыка з Кібер-панядзелка яшчэ не прыцягнула вашай увагі, яна павінна была. Выдаткі на кіберпанядзелак дасягнулі 1.25 мільярда долараў, каб стаць самым цяжкім днём онлайн-расходавання ў ЗША паводле гісторыі ComScore. Мы заўсёды абмяркоўвалі электроннай камерцыі на нашым маркетынгавы блог як больш звязаная стратэгія з агульнай онлайн-стратэгіяй. Аднак з такімі прадуктамі, як Schedulicity і Міла выйшаўшы на рынак, цалкам відавочна, што практычна ў кожнага бізнесу будзе нейкі кампанент электроннай камерцыі, калі ён спадзяецца скарыстацца нястрымная хваля электроннай камерцыі.\nІнфаграфіка ад Yottaa Аптымізатар хуткасці сайта.


«Усе далейшыя акцыі ў Курапатах будуць накіраваныя выключна на закрыццё рэстарацыі», – Севярынец\nЯк паведаміў belsat.eu сустаршыня Беларускай хрысціянскай дэмакратыі Павел Севярынец, на сходзе прысутнічалі каля дзесяці актывістаў. Сярод іх – Леанід Кулакоў, Наталля Гарачка-Басалыга, Дзяніс Урбановіч, святар Беларускай аўтакефальнай царквы а. Вікенцій ды іншыя.\n«Нас пільнавалі адразу чацвёра міліцыянтаў, вельмі актыўна лезлі з аператыўнымі здымкамі», – распавёў Севярынец. Пры гэтым ніхто з удзельнікаў сходу не быў затрыманы.\nПаводле Севярынца, абаронцы Курапатаў пацвердзілі свой намер працягваць варту да Дзядоў (2 лістапада).\n«Мы таксама вызначыліся з параметрамі нашай варты: як мінімум тры асобы мусяць стаяць штодня. У наступны панядзелак а 12-й мы правядзем у Курапатах прэс-канферэнцыю аб байкоце «Паедзем, паядзім», на якой падрабязней распавядзем пра запланаваныя акцыі. Дакладна можна сказаць, што ўсё яны будуць накіраваныя выключна на закрыццё рэстарацыі.\nНапрыклад, мы збіраемся інфармаваць жыхароў бліжэйшых дамоў па вуліцы Мірашнічэнкі аб байкоце, каб яны далучаліся. Але сёння мы і так бачым, што беларускі народ збольшага сам байкатуе гэтую ганебную рэстарацыю, не ходзіць туды», – сказаў Павел Севярынец.\nАкрамя таго, пратэстоўцы сабралі амаль 200 подпісаў пад зваротам з патрабаваннем спыніць дзейнасць «Паедзем, паядзім». Гэты зварот яны неўзабаве пададуць у Савет міністраў на імя прэм’ера Сяргея Румаса.\n«Кабякоў заўжды дасылаў нам адпіскі. Новага ж прэмʼера некаторыя стрымана хваляць, вось і паглядзім на асабістыя якасці чалавека», – рэзюмаваў палітык.\nВарта супраць рэстарацыі «Паедзем, паядзім» у Курапатах трывае больш за 100 дзён. За гэты час актывістаў і журналістаў, якія асвятлялі пратэсты, неаднаразова затрымлівалі міліцыянты, а суды каралі вялікімі штрафамі ды адміністрацыйнымі арыштамі. Павел Севярынец за гэтае лета агулам правёў 30 содняў за кратамі.\nТэгі: абарона Курапатаў, акцыі апазіцыі, Паедзем-паядзім, Севярынец


метка: "Мамант" | усе фотаальбомы | фотапраект OLE.BY\nфільтр па метцы: |Мамант| прыбраць фільтр\n"Мамант 2011". Рознае\nФрагменты з "Маманта 2011": backstage, вядучыя Фестывалю (Пётр Ялфімаў і Кацярына Любчык), майстар-клас Уладзіміра Чэкасіна, цырымонія ўзнагароджання пераможцаў\nПластычны тэатр "ІнЖэст"\n2 кастрычніка 2011 года. Выступленне пластычнага тэатра "ІнЖэст" (мастацкі кіраўнік – Вячаслаў Іназемцаў) на закрыцці XII Фестывалю сучаснага мастацтва і авангарднай моды "Мамант 2011"\nПластычная студыя "Бармаглот"\n2 кастрычніка 2011 года. Выступленне пластычнай студыі "Бармаглот" (мастацкі кіраўнік – Аліса Ілюшына) на закрыцці XII Фестывалю сучаснага мастацтва і авангарднай моды "Мамант 2011"\nГала-паказ калекцый. Частка 3\n2 кастрычніка 2011 года. Гала-паказ калекцыі адзежы "Любімыя калготкі Розы Люксембург" дызайнера Наталлі Луцыў-Бадзілоўскай\nГала-паказ калекцый. Частка 2\n2 кастрычніка 2011 года. Гала-паказ "Купальская ноч" Народнага тэатра моды "Світа" Баранавіцкага дзяржаўнага ўніверсітэта\nГала-паказ калекцый. Частка 1\n2 кастрычніка 2011 года. Гала-паказ калекцыі абутку "Паўночнае ззянне" дызайнера Дзмітрыя Прыгажаева\nЁла Мілая. Калекцыя "B.H.L."\n1 кастрычніка 2011 года. Конкурсны паказ калекцыі адзежы "B.H.L." дызайнера Ёлы Мілай. Па меркаванню дызайнера, калекцыя накіравана супраць гвалту і смерці\n"Квінта". Калекцыя "Антоніа"\n1 кастрычніка 2011 года. Конкурсны паказ калекцыі адзежы "Антоніа" дызайнерскай групы "Квінта" (Кацярына Швец, Іна Табала, Ірына Яфеновіч, Насця Цехановіч і Кацярына Рамановіч). У калекцыі выкарыстаны кардон, выразкі з часопісаў, дрот і каляровая вяроўка


07 травень 2021, 17:01\nВіцебскі абласны суд пакінуў бязь зьменаў прысуд палітзьняволенай мэдсястры Юліі Кашаверавай. Яна будзе адбываць паўтара года зьняволеньня ў калёніі агульнага рэжыму за тое, што падчас акцыі пратэсту ўдарыла нагой па міліцэйскім бусе.\n23 лютага суд прызнаў яе вінаватай у хуліганстве па ч.1 артыкула 339 Крымінальнага кодэксу. Юлію Кашавераву затрымалі 20 кастрычніка мінулага году.\nПаводле Сяргея Кашаверава, бацькі Юліі, паседжаньне цягнулася каля сарака хвілін.\n«Пракурор сказаў, што нішто ня можа паўплываць на тое, каб зьмяніць Юліі меру стрыманьня. Мы прасілі ўлічыць, што бабуля інвалід другой групы і патрабуе догляду і апроч Юліі ніхто ня можа аказаць патрэбную дапамогу. Аднак пракурор заявіў, што бабуля ня мае значэньня. Таксама не ўлічылі тое, што Юлія выхоўвалася ў сям’і вайскоўца», — кажа бацька.\nЮлія прызнала віну, што ўдарыла міліцэйскую машыну, матэрыяльная шкода пакрыта. Яна не аказвала супраціўленьня. На момант разгляду апэляцыі яна была ў зьняволеньні ўжо шэсьць з паловай месяцаў. Але ў абласным судзе нічога не прынялі да ўвагі і меру стрыманьня не зьмянілі, кажа бацька.\n«Канечне, перакос сыстэмы. Выконваецца каманда, указаньні зьверху. Гэта тычыцца ўсіх палітычных. Наколькі што магчыма будзе далей, ня ведаю. Казала, што ня можа ўсяго гаварыць, як выйдзе на волю, усё раскажа», — сказаў бацька.\nЮлія Кашаверава цяпер у віцебскім СІЗА № 2. Чакаецца, што для адбыцьця пакараньня яе накіруюць у гомельскую калёнію № 4.\nПасьля суду Юліі дазволілі спатканьні з 82-гадовай бабуляй Лідзіяй Уладзімераўнай, якая не прапусьціла ніводнага суду, бацькам і братам. Сустрэчы праходзілі праз шкло з магчымасьцю размаўляць праз тэлефонную слухаўку. Размова запісваецца. Раней Юлію прыводзілі на спатканьне ў кайданках, цяпер без кайданкоў, кажа бацька.\n«Балела калена пэўны час, цяпер вузельчыкі на руках, кажа, праходзяць. Адсутнасьць руху і недахоп сьвежага паветра дае пра сябе знаць, адмоўна ўплывае на здароўе. Натуральна, рэжым не дазваляе днём паляжаць. Усе, хто зьвязаны з такімі парушэньнямі, сьпяць на другім паверсе, на першым нельга. Зарадкай і фізычнымі практыкаваньнямі займацца не дазваляюць, — кажа бацька. — У яе праблема са зрокам, зрок упаў, і не магу безь яе зрабіць акуляры. У паліклініцы сказалі, што трэба, каб сама прыйшла, бо трэба ўсё памераць, патрэбны дакладныя дадзеныя. Нават падборка аправы мае вялікае значэньне. Безь яе гэта зрабіць немагчыма. Нават на сустрэчу ўзяць аправу нельга, каб памераць».\nУ зьняволеньні Юлію ратуе тое, што ёсьць кнігі, што ёй пішуць лісты. Яна чытае кнігі па псыхалёгіі, спрабуе вывучаць ангельскую мову. Бацька кажа, што перадае ёй газэты і часопісы.\n«Юлі шмат пішуць з-за мяжы і зь Беларусі. Гэта дае магчымасьць трымаць сябе ў руках. Каб быць упэўненым, што лісты даходзяць, на старонцы ліста я зьмяшчаю фатаздымак з хатніх альбомаў. Яна прасіла сфатаграфаваць котку, зьмясьціў котку. Гэта лепш запамінаецца, і падчас сустрэчы яна казала, што ўсё атрымала. Яна дае сябрам мой тэлефон, яны тэлефануюць мне, — кажа Сяргей. — Але кажа, што стамілася ў зьняволеньні, замкнёная прастора, цісьне, як бы там ні было».\nУ СІЗА Юлія сустрэла дзень нараджэньня, ёй споўніліся 23 гады. Пакуль была пад сьледзтвам, у камэры было два-тры вязьні. Пасьля прысуду яе перавялі ў камэру, дзе было 9 чалавек, а потым у камэру на 6 чалавек.\n«Завёз ёй куртачку, красоўкі, якія павінны быць на ліпучках, каб магла ехаць, — кажа бацька. — Піша, каб я трымаўся. Нягледзячы на цяжкія моманты, стараецца нас неяк падтрымліваць, каб ня падалі духам. Піша, што вернецца і ўсё будзе добра».\nУ Віцебску мэдсястру, якая ўдарыла па машыне міліцыі, асудзілі на 1,5 года. Пракурор прасіў 6


Праваабаронца са Светлагорска абскарджвае ў судзе адмову ў правядзенні мірнага сходу Аўдыё\nhttp://spring96.org/be/news/91121 2018 2018-10-17T11:45:48+0300 2018-10-17T11:45:48+0300 2018-10-17T12:45:20+0300 be http://spring96.org/files/images/sources/celluloza_maslykova_13.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nПраваабаронца Алена Маслюкова. Фота: belapan.by\nПраваабаронца вырашыла звярнуцца ў суд, бо лічыць, што такое рашэнне парушае канстытуцыйнае права грамадзян на мірныя сходы. І гэта далёка не адзінае адмоўнае рашэнне. Група светлагорскіх актывістаў, у тым ліку і Алена Маслюкова, падалі агулам дзясятак заявак на правядзенне ў горадзе масавых мерапрыемстваў на спецыяльна адведзенай для гэтых мэтаў пляцоўцы – стадыёне “Папернік”, аднак ніводная з іх не была задаволена.\nВядзе грамадзянскую справу суддзя Людзміла Сядзько. На паседжанні праваабаронца звярнула ўвагу на той факт, што прычына адмовы ў правядзенні мірных сходаў на стадыёне “Папернік” практычна заўсёды адна і тая ж: правядзенне ў патрэбны час спартовых мерапрыемстваў ці трэніровак.\nАле, напрыклад, шостага кастрычніка і менавіта ў той час, на які актывісты падавалі заяўку (каля 16 гадзін), на стадыёне нічога не адбывалася. У пацверджанне сваіх словаў Алена Маслюкова прадэманстравала відэа і фота з пустога стадыёна. Суддзя, у сваю чаргу, выслухала ўсе прэтэнзіі і довады Алены.\nТакі адказ праваабаронца атрымала ад райвыканкаму на заяву аб правядзенні мірнай акцыі. Фота Алены Маслюковай\nА вось, што на самой справе адбывалася 6 кастрычніка ў запланаваны час на стадыёне "Папернік". То бок нічога\nПа словах Маслюковай, падчас паседжання суддзя рабіла выгляд, што будзе сур’ёзна разбірацца ў гэтай справе. Аднак спадзеваў на тое, што справа будзе вырашана на карысць заяўнікаў, праваабаронца не мае.\n“У нас ужо ёсць “сумны досвед”, звязаны з суддзёй Сядзько. Справа ў тым, што ў чэрвені яна адмовіла з задавальненні нашай падобнай скаргі па справе аб забароне пікета ў падтрымку Федыніча і Комліка. Гэта рашэнне затым абскаржвалася ў Гомельскім абласным судзе, а зараз пададзена скарга ў Вярхоўны суд. І я планую давесці справу да Камітэта па правах чалавека ААН”, - распавяла праваабаронца.\nНаступнае пасяджэнне па справе адбудзецца 31 кастрычніка ў 14.30 .\n17.10.2018 Тэгі: суды, скаргі, свабода мірных сходаў


Падаўжаюць жыццё дарог | Поставы. Новости города Поставы. Погода в Поставах. Поставский край. Пастаўскі край. Районная газета\nПятница, 28.10.2016 15:57. Category: З нагоды\nНачальнік філіяла “ДЭУ-33” Алег Пятровіч Крукоўскі (на здымку сядзіць у цэнтры) з работнікамі бухгалтарскай, планавай, інжынерна-тэхнічнай і іншых службаў, якія забяспечваюць дзейнасць усіх падраздзяленняў упраўлення.\nУ маі бягучага года Алег Іванавіч Шылей стаў пенсіянерам, але прадаўжае працаваць машыністам аўтагрэйдара, у яго шосты разрад. За шматгадовую добрасумленную працу мае нямала ўзнагарод, а сёлета стаў лаўрэатам звання “Чалавек года Пастаўшчыны”. Яго прафесіяналізм, аператыўнасць у выкананні пастаўленых задач па-ранейшаму запатрабаваны, высока цэняцца кіраўніцтвам філіяла “ДЭУ-33” рэспубліканскага ўнітарнага прадпрыемства “Віцебскаўтадар”. Сведчаннем таму з’яўляецца і Ганаровая грамата Міністэрства транспарту і камунікацый Рэспублікі Беларусь, якая ўчора была ўручана ветэрану.\nНа ўрачыстым сходзе з нагоды прафесійнага свята віншаванні атрымалі і іншыя работнікі. У іх ліку ўзнагароджаныя Ганаровымі граматамі РУП “Віцебскаўтадар” дарожны рабочы Яўгеній Генадзьевіч Дзедаў, электрагазазваршчык Анатолій Антонавіч Субко, вадзіцелі Мечыслаў Лявонавіч Васілеўскі, Сяргей Пятровіч Антаневіч, Дзмітрый Данатавіч Януш. Падзякамі генеральнага дырэктара “Віцебскаўтадара” адзначаны трактарыст Станіслаў Пятровіч Гатоўскі, машыніст аўтагрэйдара Аляксандр Уладзіміравіч Мычко, дарожныя рабочыя Яўгеній Анатольевіч Радзевіч і Эдуард Антонавіч Сварцэвіч.\nМашыніст аўтагрэйдара Алег Іванавіч Шылей.\n— Надыход свята адчуў кожны, хто працуе ў нашым калектыве, — адзначыў начальнік філіяла Алег Пятровіч Крукоўскі. — Па рашэнні адміністрацыі і прафсаюзнага камітэта ўсе атрымалі годнае матэрыяльнае ўзнагароджанне. Такое стала магчымым дзякуючы выкананню практычна ўсіх паказчыкаў дзевяцімесячнай праграмы работ. Асноўнымі, як вядома, з’яўляюцца ўтрыманне і бягучы рамонт дарог. На гэтыя мэты са сродкаў рэспубліканскага бюджэту выдаткаваны 1 мільён 861 тысяча дэнамінаваных рублёў. Усе яны асвоены. Выручка ад рэалізацыі прадукцыі за тры кварталы ўзрасла ў параўнанні з адпаведным перыядам мінулага года на 9,8% і склала 1 мільён 919 тысяч рублёў. Філіял працуе рэнтабельна, мае чысты прыбытак, выконвае заданні па энергазберажэнні і іншыя.\nСярод складальнікаў эфектыўнай работы кіраўнік калектыву назваў наяўнасць падрыхтаваных кадраў, зладжанасць усіх службаў, моцную гаспадарку, якая была створана ў папярэднія гады і абнаўляецца цяпер. Летась, напрыклад, купілі два новыя МАЗы. Укладваліся інвестыцыі ў асноўны капітал і сёлета. У той жа час ёсць свае цяжкасці. Але іх пераадольваюць, людзей забяспечваюць работай, а рост выручкі дазваляе павышаць і заработную плату.\nСярод лепшых у калектыве — дарожны рабочы Алег Карчажка і вадзіцель Васілій Бурэнь.\nПры планаванні работ у арганізацыі зыходзяць з рэальных магчымасцей. Напрыклад, з-за недахопу фінансавых сродкаў падоўжыць жыццё аўтамабільных дарог — а філіял абслугоўвае 211,8 кіламетра дарог рэспубліканскага значэння — удаецца ў асноўным шляхам бягучага рамонту. Найбольш надзейнай з’яўляецца паверхневая апрацоўка дарожнага палатна. Сёлета ўпершыню за ўсю гісторыю арганізацыі гэта работа была праведзена на 35 кіламетрах (у цэлым па сістэме “Віцебскаўтадара” — на 180-ці). Сярод адзінаццаці аднатыпных прадпрыемстваў вобласці пастаўскія дарожнікі, якія маюць меншыя магутнасці, выканалі самы вялікі аб’ём па бягучым рамонце дарог. Філіялам у поўным аб’ёме выконваюцца мерапрыемствы па падтрыманні ў належным санітарным стане бытавых і вытворчых памяшканняў, тэрыторый вытворчых баз і пад’язных шляхоў да іх. Адначасова выконваюцца работы па дагаворах падраду, у арэнду здаецца тэхніка, аказваюцца платныя паслугі насельніцтву і шэраг іншых. Дадатковыя крыніцы фінансавання таксама прыносяць нядрэнныя вынікі, сёлета гэта лічба дасягнула ўжо 150 тысяч рублёў.\nПраведзена вялікая арганізацыйная і матэрыяльна-тэхнічная падрыхтоўка да работы ў зімовых умовах. На ўвесь сезон, чаго не было раней, створаны запасы тэхнічнай солі. Апрабаваны і гатовы да работы 8 адзінак спецыяльнай снегаачышчальнай тэхнікі. На зімовых дарогах будуць задзейнічаны і іншыя тэхнічныя сродкі.\nЦяпер вядзецца папярэдняе фарміраванне планаў на 2017 год. У іх кіраўніцтва і спецыялісты ДЭУ-33 аддаюць перавагу асфальтабетонным работам, будаўніцтву прыпыначных павільёнаў, рамонту штучных збудаванняў.\n« Праца ўкладзена ў многія аб’екты\nЗгуртоўвае аўтамабілістаў »\nНястомны працаўнік (9457)


8 ідэй, як упрыгожыць верхавіну елкі - 2017 - строгія сукенкі - Мода 2017 - Модны Жаночы Часопіс 2017\nстрогія сукенкі - Мода 2017 - Модны Жаночы Часопіс ⇒ 2017 ⇒ 8 ідэй, як упрыгожыць верхавіну елкі\nЗ году ў год вы дастаяце старыя ёлачныя цацкі з скрынак на антрэсолях. Для ўпрыгожвання елкавай верхавіны можна выкарыстоўваць і шпілі з пластыкавых крамных набораў, але лепш даць волю сваёй фантазіі.\nЗорка на верхавіне ёлкі сімвалізуе тую самую Віфлеемскую зорку, якая паказала нованароджанага Збаўцу валхвоў. Гэта класічнае ёлачныя ўпрыгажэнні можна проста купіць у краме, а можна зрабіць самастойна з самых разнастайных матэрыялаў, пачынаючы ад паперы і заканчваючы дэкаратыўнымі камянямі.\n2. Фігурка анёла.\nУ дарэвалюцыйнай Расіі калядныя елкі было прынята ўпрыгожваць лялячкі анёлаў. Сёння гэтая традыцыя вяртаецца, як мілы Вінтаж.\nАдкінуўшы думкі пра класіка, падумайце аб тым, што Новы Год з'яўляецца для большасці людзей своеасаблівай кульмінацыяй зімы. Сняжынка на верхавіне як нельга лепш адлюструе такое цёплае стаўленне да халоднага часу года.\nУ сучасным свеце часта так не хапае пяшчоты і цеплыні. Бант, у якасці ўпрыгожвання елкавай макушкі, створыць у хаце атмасферу святочнага выгоды, лёгкай гуллівасці і мяккасці.\nАрыгінальнасць і крэатыўнасць заўсёды прыцягваюць павышаную цікавасць. Калі вы замацуеце на елкавай верхавіне дыска-шар і накіруеце на яго настольную лямпу, то выдатна зэканоміце на гірляндах.\nПаступова ў моду ўваходзяць так званыя «натуральныя» елкі, якія ўпрыгожваюць садавінай і гароднінай. Калі вы прыхільнік усяго натуральнага, то кветкі выдатна падыдуць, каб увянчаць такую прыгажосць. Праўда, у пазбяганне святочнага гербарыя іх будзе трэба даволі часта мяняць.\nРазвіваючы тэму калядных носочков, чаму б не ўзняць на верхавіну елкі капялюш, а астатнюю частку ўпрыгожыць, напрыклад, гальштукамі і тымі ж носочков для падарункаў. А можа падыдзе весёлый святочны каўпак?\n8. Усё, што заўгодна.\nВы можаце ўпрыгожыць верхавіну елкі сімвалам таго, што было найбольш важным для вас у мінулым годзе (напрыклад, фатаграфіяй каханага чалавека).\nАдважвайцеся, чыніце і ваша арыгінальная ёлка зробіць надыходзячы свята незабыўным!\nПапярэдні Тэкст Як знайсці падыход да боса\nНаступная Артыкул Офісныя табу: 10 запаветаў дзелавой лэдзі\nПсіхолаг і псіхатэрапеўт: да каго звяртацца?\nБазавы гардэроб на лета 2015


Будаўніцтва лазні ў зімовы перыяд | Строй дапаможнік\nГалоўная → Лазні → Будаўніцтва лазні ў зімовы перыяд\n8 Nov 2013 | Аўтар: адмін | Каментароў няма »\nАматары актыўнага адпачынку, несомненно, прынясуць шмат пераваг для дачнага ўчастка драўляныя лазні, якія зробяць адпачынак яшчэ больш прыемным. Кроме того, у яе ёсць выдатны аздараўленчы эфект. Будаўніцтва лазні ў зімовы час цалкам рэальная мера, якая можа прынесці значныя выгады.\nДзякуючы прымяненню сучасных тэхналогій сёння збудаванне лазні можна запланаваць абсалютна ў любы час года. У сувязі з гэтым, зіма падыходзіць для гэтых работ.\nСярод пераваг валодае будаўніцтва зімой, асабліва, варта звярнуць увагу на наяўнасць невялікіх заказаў ад будаўнічых кампаній у зімовыя час года. У сувязі з гэтым, будаўнікі павінны працаваць, настроеныя на правядзенне будаўнічых работ больш нізкіх стаўках. Гэта быў летні перыяд пікам будаўніцтва. У гэты час на складах цяжка знайсці патрэбныя матэрыялы з-за павышанага попыту. У сувязі з гэтым пасярэднікі, якія займаюцца іх дастаўкамі, ўключаюць кошт расходаў па максімальным стаўках. У той жа перыяд, зімой надыходзіць час зніжак, якія дазваляюць зэканоміць шмат часу на набыццё матэрыялаў.\nЗ улікам гэтых двух пераваг, на канструкцыі лазні з драўніны можа быць выдаткавана на каля 10% менш грошай. Кроме того, у працэсе працы не будзе ніякіх затрымак. Той факт, што будаўнічыя арганізацыі будуць мець неабходную колькасць кваліфікаваных рабочых. Тое ж датычыцца і будаўнічага абсталявання і матэрыялаў. У сувязі з гэтым, падчас зімовага будаўніцтва кампаніі прыцягваюць да будаўніцтва плошчы лазні найбольш кваліфікаваных спецыялістаў.\nБольшасць лазняў, выкарыстоўваюць у будаўніцтве адну і тую ж тэхналогію. Першым крокам з'яўляецца рашэнне аб праекце, у цяперашні час гатовыя праекты лазняў з бруса розных памераў і на любы густ. У пачатку работы павінны быць выкананы закладка і падрыхтоўка падмурка на глыбіню грунтавога прамярзання. Вельмі часта, у ходзе будаўніцтва лазняў піламатэрыялаў можа абмежавацца істужачным падмуркам, так як гэтая канструкцыя адносна лягчэй.\nПрайс на шпаклевку прадастаўлены для агляду на сайце кампаніі «Лентехстром». Вытворчасць шпаклявання вядзецца кампаніяй на аснове сучасных тэхналогій і тэхналагічна прасунутых заводах.\nТут вы можаце напісаць каментар да запісу "Будаўніцтва лазні ў зімовы перыяд".


Агляд казіно Betchan 2021 - Betchan Casino Bonus & Слоты | OCM\nГалоўная » Betchan казіно\nВы гарантавана атрымліваеце максімальную карысць ад гульнявога досведу кожны раз. Прапануе беспрэцэдэнтны онлайн-сэрвіс: больш за 2,000 лепшых гульнявых аўтаматаў і гульняў у казіно, імгненнае зняцце грошай на электронныя кашалькі і расійскія банкаўскія карты, кругласутачны чат і бездакорны VIP-сэрвіс.\n$ 400 / € (4 BTC) + 120 бясплатных бонусаў!\nПрапануе 7 розных моў, забяспечаных шыфраваннем SSL, чат працуе ў рэжыме 24/7\nНяма падтрымкі па тэлефоне Некаторыя гульні даступныя не ва ўсіх краінах\nКазіно Betchan - гэта зручны дызайн сайта, выгадная бонусная сістэма, шчодрыя ўзнагароды VIP для самых актыўных гульцоў.\nБольш за 2000 слотаў і гульняў у казіно\nПрапануе большасць папулярных плацежных сістэм і валют, уключаючы біткойны\nГульні пастаўляюцца рознымі вядучымі пастаўшчыкамі ў гэтай галіне\nПлацяжы ў казіно, бяспека і бяспека\nБетчан ведае, як важна для вас вельмі хутка атрымліваць грошы, таму яны імкнуцца апрацаваць усе зняцці сродкаў на працягу 12 гадзін. Betchan прапануе мноства спосабаў аплаты. Яны ўключаюць крэдытныя і дэбетавыя карты VISA і MasterCard, а таксама электронныя кашалькі. Мінімальная сума дэпазіту складае 20 еўра / 0.001 долараў ЗША альбо 128 BTC або эквівалент. Казіно выкарыстоўвае XNUMX-бітную тэхналогію SSL (Secure Socket Layer), якую аддаюць перавагу многія юрыдычныя і фінансавыя інстытуты, каб забяспечыць бяспеку ўсіх транзакцый, зробленых на сайце.\nКасіno bonusэс і акцыі\nНовыя гульцы ў казіно Betchan атрымаюць прывітальныя прапановы за свой першы-чацвёрты дэпазіт. Зрабіце першы дэпазіт, і вы атрымаеце бонус за матч у памеры 100% да € / 100 $. У дадатак да гэтага казіно дасць вам 30 бясплатных кручэнняў для слота Fire & Steel. На ваш другі дэпазіт у Betchan вы атрымаеце 50% бонус да € / 100 $ + 30 бясплатных кручэнняў для слота Rooks's Revenge. Трэці дэпазіт дазволіць вам атрымаць 50% бонус да € / 100 $ + 30 бясплатных кручэнняў для слота Casanova. Спакушае, ці не так? І, нарэшце, зрабіце свой чацвёрты дэпазіт і атрымайце 50% бонус да € / $ 100 + 30 бясплатных кручэнняў для слота Lucky Coin. Ваш удзел у VIP-праграме пачынаецца з таго моманту, як вы зарэгіструецеся ў казіно. Вы будзеце зарабляць ачкі BETCHAN за кожную зробленую стаўку. Чым больш ставак - тым вышэй ваш узровень VIP.\nВіды гульняў у казіно\nАбслугоўванне кліентаў казіно\nВы можаце звязацца з камандай абслугоўвання кліентаў Betchan Casino у адпаведнасці з інструкцыямі, размешчанымі на вэб-сайце, каб выказаць скаргі адносна паслуг. Скаргі разглядаюцца ў аддзеле падтрымкі і ўзмацняюцца ў арганізацыі казіно ў выпадку, калі супрацоўнікі службы падтрымкі не вырашаюць справу адразу. Вы павінны адправіць электронны ліст на [электронная пошта абаронена]\nУ казіно Betchan даступныя розныя варыянты аплаты ў Інтэрнэце. Варыянты аплаты фіксуюць максімальную колькасць зняцця сродкаў на тыдзень; аднак няма ніякіх абмежаванняў для зняцця сродкаў з выкарыстаннем біткойнаў. Гульцы знойдуць тысячы гульнявых аўтаматаў. Гульні даступныя на працоўным стале, смартфоне, планшэце альбо мабільных прыладах. Акрамя гульнявых аўтаматаў, існуюць і іншыя тыпы гульняў, якія прадастаўляюцца шматлікімі пастаўшчыкамі гульняў. Як член казіно, вы атрымліваеце магчымасць рэгулярна перамагаць у турнірах. Betchan дае вам шанец атрымаць узнагароду ў панядзелак пры перазагрузцы бясплатнымі бонусамі і спінамі. Кожнае казіно пераконвае, што праблемы і скаргі гульца разглядаюцца адпаведна. Betchan прадастаўляе паслугі жывога чата і электроннай пошты. Як кампанія, Betchan пераканайцеся, што гульцы атрымліваюць адпаведныя паслугі, працуючы з лепшымі пастаўшчыкамі праграмнага забеспячэння, якія праходзяць аўдыт. Ён мае сертыфікат даверу.\nПадрабязнасці казіно Бетчан\nEcoPayz Настаўнік MasterCard Neteller Paysafecard Skrill Віза\necoPayz Настаўнік MasterCard Neteller Skrill Віза\nАўстралія (AU) Данія (DK) Эстонія (EE) Францыя (FR) Германія (DE) Ізраіль (Ілінойс) Італія (IT) Латвія (LV) Нідэрланды (NL) Пуэрта-Рыка (PR) Румынія (RO) Іспанія (ES) Швецыя (SE) Швейцарыя (CH) Турцыя (TR) Вялікабрытанія (GB) Злучаныя Штаты Амерыкі (ЗША)\nанглійская фінскі мова нямецкі нарвежац паліроўка партугальская руская іспанскі\nAUD BCH BTC CAD крон DOGE Эўра LTC NOK NZD PLN руб SEK USD\nInstant Play мабільны


Бюст Максіма Багдановіча працы Алеся Ліпеня перадалі музею ў Гародні\nГалоўная » Навіны » Бюст Максіма Багдановіча працы Алеся Ліпеня перадалі музею ў Гародні\nПерадача бюста праходзіла ў форме невялікай прэзентацыі. Паэтка і прадстаўнік гарадзенскага ўніверсітэта Ала Петрушкевіч расказала пра творчасць Максіма Багдановіча і пра той час, калі гэты бюст знаходзіўся ва ўніверсітэце. Цяпер ён перададзены ў дар музею Багдановіча. Выступіла і жонка скульптара Альгерда Ліпень.\nСкульптуры Ліпеня, якія выяўляюць беларускіх класікаў і змагароў за незалежнасць, знаходзяцца цяпер у прыватных калекцыях і музеях Беларусі. Практычна ўсё жыццё Алесь Ліпень маляваў і вырабляў скульптуры ў сваёй кватэры. І толькі ў пенсійным узросце атрымаў майстэрню, хоць займацца творчасцю пачаў у дзяцінстве.\nДырэктар музея Святлана Карульская расказала, што перадача бюста — гэта вельмі важная падзея:\n— Такі бюст мы атрымалі ўпершыню, але перадача прадметаў нашаму музею адбываецца ўжо не ў першы раз. Важныя для ўсяго грамадства і музея рэчы перадаюцца даволі часта. Нядаўна нам былі перададзеныя лісты пісьменніцы і паэткі Зоські Верас. Але сёння — незвычайны дзень, дзень памяці Алеся Ліпеня. Я думаю, ён абраны не выпадкова: літаральна некалькі дзён таму, 25 траўня, быў яшчэ і дзень памяці Максіма Багдановіча.\nСам бюст цяжкі, да 20 кілаграмаў. Цяпер ён упрыгожвае гасцёўню дома, дзе калісьці жыла сям’я Багдановічаў, а з 1892 па 1896 гады — і сам паэт. У 1965 годзе тут была ўсталяваная мемарыяльная дошка. У музеі сабраныя сямейныя фатаграфіі і асабістыя рэчы паэта, прыжыццёвы зборнік “Вянок” (1913), а таксама пазнейшыя перавыданні. Другі аддзел музея прысвечаны наведванню Багдановічам Ракуцёўшчыны. Экспазіцыя знаёміць з дзейнасцю газеты “Наша Ніва” і выдавецкай суполкі “Загляне сонца і ў наша аконца”. Таксама тут прадстаўлены мінскі перыяд жыцця і творчасці паэта і яго апошнія месяцы ў Ялце. У адным з пакояў адноўлены інтэр’ер кабінета-кватэры Багдановічаў.\nУ Гародні пахаваная маці паэта Марыя Апанасаўна, якая памерла ад цяжкай хваробы ў 1896 годзе, пасля чаго бацька разам з дзецьмі пераехаў у Ніжні Ноўгарад.


Аляксандры Патрасаевай, якая заявіла пра катаванні на Акрэсціна, далі тры гады хатняй хіміі\n07.04.2021 / 14:28\nСуд (Вольга Малашэнка) вырашыў, што віна абвінавачанай была даказаная ў судовым працэсе, і прызначыў дзяўчыне пакаранне — тры гады хатняй хіміі. Менавіта такі тэрмін прасіў прызначыць пракурор Фёдар Сініцкі, піша spring96.org.\nСкрыншот відэа «Радыё Свабода»\nМеру стрымання змянілі з заключэння пад варту на падпіску аб нявыездзе і належных паводзінах. Аляксандру Патрасаеву вызвалілі ў зале суда.\nАляксандру вінавацілі ў тым, што яна прыняла ўдзел у масавых беспарадках каля ГЦ «Рыга» ў ноч з 10 на 11 жніўня 2020 года: з групай асобаў па папярэдняй змове блакавалі рух транспарту, узводзілі барыкады, знішчалі тратуарную плітку, выкарыстоўвалі петарды, факелы і іншыя прадметы.\nЧытайце таксама: Пачаўся суд над Аляксандрай Патрасаевай, што аказвала дапамогу пацярпелым на Сурганава і Бяды\nДзяўчына віну не прызнала, суду распавяла, што аказвала медыцынскую дапамогу людзям на вуліцах Бяды, Багдановіча, Сурганава. На месцы не бачыла супрацоўнікаў міліцыі, патрабаванняў аб спыненні незаконнага мерапрыемства не чула. Бачыла, што там было каля 50 чалавек, якія ўзводзілі барыкады, але не бачыла падпалаў, пагромаў, каб людзі кідалі розныя прадметы.\nАляксандру затрымалі ў тую ж ноч, трое сутак яна ўтрымлівалася ў ЦІП на Акрэсціна, дзе, па яе словах, яе катавалі: збівалі, абражалі і пагражалі згватаваннем.\nУчора Аляксандра выступіла з апошнім словам у судзе Маскоўскага раёна.\n«Я хачу выказаць словы шчырай падзякі тым, хто мяне любіць і чакае. Вы менавіта тыя людзі, якія далі мне зразумець, што адзінота гэта не пра мяне. Вы менавіта тыя людзі, якія падзялілі са мной усе цяжкасці і паказалі мне, што я моцны чалавек. Вы надавалі мне сіл, упэўненасці, а самае галоўнае, усялялі ў мяне надзею. Я дзялю з вамі кожную хвіліну, кожны дзень, праведзены ў сценах СІЗА. Але таксама я хачу прызнацца вам сумленна ў тым, што перада мной быў выбар — шкадаваць сябе ці выцерці слёзы і змагацца за сябе і тых, хто быў са мной увесь гэты час. Я ведаю, што мяне любяць і чакаюць, а я люблю вас. Дзякуй!» — сказала яна.


Новы год = 1 студзеня? — Народная Воля\nМногія нашы суайчыннікі ідуць следам за расійскай версіяй развіцця навагодняй тэмы. І… памыляюцца.\nТрадыцыя лічыць пачаткам года 1 студзеня ўзыходзіць да распараджэння рымскага імператара Юлія Цэзара, які ў 45 годзе ДА нараджэння Хрыстова ўвёў каляндар, названы ў гонар аўтара. Першыя сведчанні пра адлік года ад 1 студзеня згодна з хрысціянскім календаром на беларускай зямлі адносяцца да ХІІ стагоддзя. Тым не менш у народзе гэта яшчэ доўга не прыжывалася. Да таго ж у хрысціянстве адбыўся раскол (канчаткова ў ХІ стагоддзі), а праваслаўнымі было прынята весці гадавы адлік ад 1 верасня (гэта дзень пачатку заснавання свету).\nПачынаючы з ХІV стагоддзя Вялікае Княства Літоўскае ішло на збліжэнне з Польскай Каронай. Апошняя імкнулася распаўсюджваць свае ўплывы на ўсход. У тым ліку – праз экспансію каталіцызму. Да каляндарнай сістэмы спрычынілася Люблінская унія (1569). Пасля яе, у 1583 годзе, агульны для абедзвюх дзяржаў кароль Сцяпан Батура загадам увёў Грыгарыянскі каляндар (уведзены папам Грыгорыем XIII за год перад тым). З тых пор Новы год у Беларусі афіцыйна і пачалі адзначаць 1 студзеня. Дарэчы, большасць еўрапейскіх краін пераходзіла на сучасную традыцыю святкавання 1 студзеня на працягу XVI–XVII стагоддзяў. Таму ВКЛ, як варта лічыць, знаходзілася ў тагачасным цывілізацыйным трэндзе.\nДапамагло схіліць народныя масы да першастудзеньскага пачатку года ўніяцтва, якое ўзнікла ў 1596 годзе і перавяло большасць праваслаўных пад каталіцкую юрысдыкцыю.\nАсобна зазначым, што ў Расіі адлік новага года з 1 студзеня быў уведзены толькі ў 1700 годзе ўказам Пятра І, але – паводле юліянскага календара, які ў сваю чаргу быў зменены на Грыгарыянскі ў 1918 годзе бальшавікамі. Гэта значыць, беларусы Новы год 1 студзеня па сучасным календары сустракалі на 335 гадоў раней за расіян.\nПраўда, пасля падзелаў Рэчы Паспалітай (1772, 1793, 1795) беларускія землі ўвайшлі ў склад Расійскай імперыі. Таму функцыянаванне грамадства паводле Грыгарыянскага календара было перарвана.\nЗрэшты, для беларускага сялянства вышэйапісаныя каляндарныя пертурбацыі не мелі прынцыповага значэння. Яно жыло ў культурнай парадыгме той рэлігійнай канфесіі, да якой належала. Панавалі ж праваслаўе, уніяцтва (1596–1839) і каталіцызм. Важнейшае значэнне па-ранейшаму мелі элементы язычніцтва. Таму тая ж упрыгожаная ялінка (яна з’явілася ў нас толькі ў ХІХ стагоддзі, але ў сялянскую хату прыйшла толькі ў ХХ) прымяркоўвалася не да Новага года, а да Каляд. Таму і святкавання Новага года як нейкай урачыстасці не праводзілася. Адпаведна, не была распрацавана “праграма” свята, і Дзеда Мароза не існавала. Затое яго функцыі (перш за ўсё выкананне жаданняў і дарэнне прэзентаў) выконваў Святы Мікалай. Яго прыход спачатку адбываўся 6 снежня. Але з’яўленне Святога Мікалая было перасунута да Раства Хрыстова ў сувязі з тым, што Рэфармацыя хрысціянства, якая асабліва разгарнулася па Еўропе ў ХVІ–XVІІ стагоддзях, не ўхваляла ўшанавання святых. Гэтым самым фактычна стварылася глеба для ўзнікнення Дзеда Мароза.\nАўтар: Анатоль ТРАФІМЧЫК


В.Зубкоў і яго каманда арыентуюцца на рынак\n19 кастрычнік 2007, 18:04\nУладзімер Глод, Менск Сёньня ў Менску знаходзіўся кіраўнік ураду Расеі Віктар Зубкоў. Ён сустрэўся з Аляксандрам Лукашэнкам, правёў перамовы зь Сяргеем Сідорскім і паўдзельнічаў у паседжаньні Саўміну так званай саюзнай дзяржавы.\nДля Віктара Зубкова як прэм’ер-міністра гэты прылёт у Беларусь стаў першым. Але раней ён неаднойчы наведваў Менск, прынамсі, калі займаў пасаду кіраўніка фінансавай выведкі Расеі.\nГалоўнымі тэмамі двухбаковых сустрэчаў стала гандлёва-эканамічнае супрацоўніцтва. Статыстыка паказвае, што сёлета доля Расеі ў тавараабароце Беларусі складае 48%.\nПра гэта казаў і Аляксандар Лукашэнка:\n“Расея ўстае з каленяў. І калі ў Расеі зьяўляюцца вялікія магчымасьці, дык і ў нас зьяўляецца больш магчымасьцяў, паколькі амаль палову сваёй прадукцыі мы пастаўляем у Расею. Багаты пакупнік мае магчымасьць добра заплаціць”.\n“Уплыў гандлю з Расеяй заўжды быў сур’ёзным”\nА вось доля Беларусі ў расейскім замежным гандлі — 4,6%.\nПрафэсар Барыс Жаліба так камэнтуе гэтыя лічбы:\n“Яны штогод значна не зьмяняюцца. Але ёсьць для нас пазытыўная тэндэнцыя — усё ж такі доля Расеі ў нашым экспарце трохі зьніжаецца. А доля заходніх краінаў трохі павялічваецца. І гэта добра, бо мы там зарабляем валюту.\nЗразумела, што доля Беларусі ў расейскім тавараабароце нязначная. І мы ім ніякіх праблемаў ня створым, калі нешта паменшым ці павялічым. А вось для нас уплыў гандлю з Расеяй заўжды быў больш чым сур’ёзным. Гэта ўсё застаецца.\nІншая наша бяда, што імпарт з Расеі да нас павялічваецца. І перадусім – за больш высокія кошты, – энэрганосьбітаў”.\nПерамоваў па новых умовах пастаўкі газу сёлета ня будзе?\nАфіцыйныя асобы, якія суправаджаюць Віктара Зубкова, адзначаюць: Расея не плянуе сёлета праводзіць новых перамоваў аб умовах пастаўкі газу ды іншых энэрганосьбітаў у Беларусь. Прынамсі, намесьнік міністра Іван Мацёраў сказаў: “Мы зыходзім з таго, што формула разьліку коштаў ужо існуе, і таму цану трэба разьлічваць аўтаматычна”.\nПрафэсар Барыс Жаліба гаворыць, што ў формуле разьлікаў ёсьць пэўная нявызначанасьць, паколькі кошт газу для Беларусі на наступны год будзе складаць 67% ад усясьветнай цаны:\n“Але ж усясьветная цана на газ залежыць ад усясьветнай цаны на нафту. А тая вельмі рухомая. І, канечне, трэнд ідзе ўгару. І таму галоўны гандаль будзе ісьці вакол таго, якую цану лічыць усясьветнай. Тут прадмет для перамоваў ёсьць.\nА расейцы даюць зразумець, што гандлю ня трэба. Сёньняшняя ўсясьветная цана — 280. Значыць, будзе дзесьці калі не 180, дык 160 даляраў за тысячу кубоў”.\n“Зубкоў — чалавек старой закваскі”\nЭканаміст Васіль Шлындзікаў упэўнены, што расейцы сёлета не саступяць:\n“Зубкоў — чалавек старой закваскі. І ён ня будзе, так бы мовіць, дрыгацца. Бо гэта можа паўплываць на яго імідж. А мне падаецца, што менавіта яго рыхтуюць у пераемнікі Пуціну.\nРасейцы ўжо вызначыліся на карысьць рынку. І яны ня хочуць, каб ім і далей плялі лапці. Хутка і ўнутры Расеі яны пяройдуць на рынкавыя кошты”.\nПаводле ацэнак розных экспэртаў, кошт 1 тысячы кубамэтраў газу для Беларусі ў наступным годзе будзе складаць ад 125 да 180 даляраў (сёлета - 100 даляраў).\n“Ад Віктара Зубкова Менску можна чакаць большай цьвёрдасьці”, 19.10.2007 Аляксандар Класкоўскі: “Магчыма, газавай вайны і ня будзе”, 19.10.2007


Абноўлена: «выбухоўка» аказалася патайніком для цыгарэтаў.\nПасля памежнага кантролю на беларуска-літоўскай мяжы пасажыраў цягніка вывелі з вагонаў. Памежнікі заявілі, што ў цягніку знайшлі «выбухоўку».\n16 верасня пасажыраў цягніка «Менск – Вільня» высадзілі на станцыі Гудагай у сувязі з замініраваннем.\n«Цягнік «Менск – Вільня», на якім я еду, затрымалі па тэхнічных прычынах. Высадзілі ўсіх пасажыраў. Спачатку вывелі ўсіх пасажыраў з майго вагону, потым яшчэ з аднаго, а потым – увесь цягнік», – паведаміла Чайчыц рэдакцыі.\nПаводле журналісткі, на месца прыбылі ратаўнікі, «хуткія», міліцыянты ў бронекамізэльках. Аперацыя распачалася пасля праверкі дакументаў на станцыі «Гудагай». Ані памежнікі, ані праваахоўнікі не каментуюць сітуацыю. Пасажырам паведамілі, што іх адправяць на наступным цягніку.\nМіліцыянт у бронекамізэльцы на месцы здарэння яшчэ да даго, як пасажыраў вывелі з вагонаў. Фота – Вольга Чайчыц / Белсат\nПазней памежнікі распавялі, што ў адным з вагонаў знайшлі скрыню з выбухоўкай. Цягнік адцягнулі ад станцыі.\nПасажыры цягніка «Менск – Вільня» на станцыі Гудагай. Фота – Вольга Чайчыц / Белсат\nПасля гэтага людзям сказалі, што наступны цягнік таксама «затрымліваецца».\n«Сказалі, што наступны цягнік будзе не хутка. Чакаюць спецыялістаў з Менску ці Горадні», – распавядае Чайчыц.\nНашая калега дадае, што не ведае дакладна, ці затрыманне цягніка звязанае з тым, што яна ехала на ім.\nПасажыры не ведаюць, калі яны працягнуць паездку. Фота – Вольга Чайчыц / Белсат\nЖурналістку Вольгу Чайчыц, якая супрацоўнічае з нашым каналам, улады кожны месяц штрафуюць за гэтую супрацу. Агульная сума сёлетніх штрафаў склала ўжо Br 8330 – і працягвае расці.\nУ аўторак судовая выканаўца паведаміла Чайчыц аб абмежаванні выезду з краіны – беспадстаўным, бо ўсе штрафы журналістка своечасова аплочвае.\nУ сераду дзякуючы ўмяшанню юрыдычнага аддзелу Беларускай асацыяцыі журналістаў, судвыканаўца была вымушаная адклікаць забарону на выезд.\nСуддзя Дзяржынскага суда падцвердзіла, што Вольга Чайчыц свабодная ў праве перамяшчэння.\nНа наступным тыдні ў Вольгі Чайчыц запланаваныя сустрэчы ў Брусэлі – ў Еўрапарламенце і Еўракамісіі, і ў Парыжы – з Міжнароднай федэрацыяй журналістаў і «Рэпарцёрамі без межаў» адносна сітуацыі са свабодай медыяў ў Беларусі.\n«Паспрабую дабрацца да Вільні аўтаспынам ці на таксоўцы, але не ведаю, ці паспею на самалёт», – дадае Вольга.\nТэгі: Вольга Чайчыц журналісты Белсату Літва міліцыянты МНС памежнікі хуткая дапамога цягнік


Сачыненне на тэму «Есць такая прафесія — Радзіму абараняць» — Bel Klass\nСачыненне на тэму «Есць такая прафесія — Радзіму абараняць»\nКожны чалавек пры выбары сваей прафесіі, вырашае для сябе, якая менавіта прафесія з мноства больш цікавая яму, блізкая па здольнасцях, характару і ладу жыцця. І не кожны выбірае для сябе прафесію ваеннага.\nАдвеку стагоддзяў мужчына асацыяваўся як захавальнік хатняга агменю і сямейнай утульнасці. Чым больш разрасталася тэрыторыя нашай дзяржавы і дзяржаўная ўлада, тым больш ўзнікала патрэба ў абароне нацыянальных інтарэсаў. Урадлівыя землі і багатыя прыроднымі рэсурсамі тэрыторыя Беларусі заўсёды прыцягвала ўвагу заваёўнікаў. Такім чынам, наша краіна ўвесь час знаходзілася ў неабходнасці абароны сваіх тэрыторый. А прафесійна абараняць маглі толькі сталыя вайсковыя фарміраванні, таму гістарычна склалася прафесія ваяра — абаронцы сваей айчыны.\nЗ вобразам абаронцы, як прафесіянала мы пачынаем знаеміцца яшчэ ў рускіх былінах у асобе трох багатыроў: Іллі Мурамца, Дабрыні Нікіціча і Алешы Паповіча. Менавіта гэтыя тры волата праходзяць агульнай ніткай праз усю ваенную гісторыю нашай айчыны. Подзвігі рускіх воінаў, не дарма на сённяшні дзень існуюць дні «Вайсковай славы ». Гэта ў першую чаргу даніна памяці воінаў, якія абаранялі нашу беларускую зямлю. Гэтыя дні ахопліваюць усе перыяды нашай гісторыі. І на працягу стагоддзяў, і да гэтага часу карыстуюцца асаблівай павагай і пашанай з боку дзяржавы і народа — берускі воін. Бо часам абараняючы іх, ён павінен быў ахвяраваць жыццём у імя абароны народа і айчыны. Не дарма ў царскія часы ўсе мужчыны шляхецкага саслоўя павінны былі прайсці службу ў арміі, і лічылася ганебным, калі прадстаўнік княжацкага роду не прайшоў службу Айчыне.\nГістарычнае стаўленне да службы з царскіх часоў, захавалася і ў перыяд Савецкай улады. У савецкі перыяд быў адзначаны новы віток у станаўленні арміі. У першыя гады савецкай улады маладая краіна мела патрэбу ў высокакваліфікаваных кадрах, і яны былі знойдзены, імі былі рускія афіцэры, якія прынялі новую ўладу. Таму што, першым і самым важным справай жыцця для іх было абарона Радзімы.\nАле наперадзе было галоўнае выпрабаванне — барацьба супраць фашысцкіх захопнікаў у Вялікай Айчыннай вайне. Мільены расійскіх людзей ўсталі на абарону нашай радзімы. У тыя дні кожны чалавек разумеў, што павінен абараняць сваю радзіму ад «карычневай чумы». У тыя дні пачуцце патрыятызму, любові і адданасці было ўласціва кожнаму савецкаму грамадзяніну. І савецкая армія, і савецкі воін, які не толькі вызваліў краіну ад захопнікаў, але і выратавалі ўвесь свет, дайшоўшы да Берліна і знішчыўшы там падступнага ворага.\nАле, на жаль, пасля вайны для нашых ваенных спакойныя дні не надышлі. Палітычнае спакой не наступіла і да цяперашняга часу. Таму ўзнікае пагроза нацыянальнай бяспекі, такім чынам, краіна мае патрэбу ў сваей абароне і абароне сваіх нацыянальных інтарэсаў. А абараніць краіну можа толькі яе армія. Бо чым болей дзяржава надае сваей бяспекі, тым больш яно павінна надаваць увагу сваім узброеным сілам. І не дарма існуе выказванне: «Хто не жадае карміць сваю армію, той будзе карміць чужую!»\nВаенная гісторыя нашай бацькаўшчыны сведчыць аб тым, што ва ўсе часы гераізм, мужнасць яго абаронцаў моц і слава рускага зброі з’яўляліся асноўнымі і неабходнымі ўмовамі развіцця і ўмацавання Беларусі, былі і застаюцца гарантыяй яе цэласнасці, суверэнітэту і незалежнасці.


Як напісаць эсэ на тэму "Прырода роднага краю"?\nСачыненне на тэму "Прырода роднага краю" нярэдка задаюць напісаць вучням пачатковай або сярэдняй школы. Па-першае, гэта добрае практыкаванне. Яно дапамагае навучыцца фармуляваць прапановы і ў цэлым прадэманстраваць сваю пісьмовую гаворка. А па-другое, гэтая тэма лічыцца адной з найбольш простых. Бо наўрад ці ў вучня паўстануць цяжкасці з апісаннем месцаў, якія ён бачыць з самага дзяцінства.\nЯкое павінна быць ўступленне ў сачыненні, тэма якога "Прырода роднага краю"? Дакладнага адказу на гэты конт няма. Самае галоўнае, каб яно дакладна вызначала тэматыку эсэ. Бо ўступленне трэба для таго, каб увесці чытача ў курс справы і падрыхтаваць да азнаямлення з асноўным тэкстам. Пачаць можна прыкладна так: "Наш край славіцца унікальнай прыродай. Яна непаўторная. Такіх месцаў няма больш нідзе, ні ў якой іншай кропцы свету. Наш край вядомы сваімі прасторамі далёка за межамі краіны, сюды прыязджаюць шматлікія, каб палюбавацца мясцовымі прыгажосцямі. А мясцовыя - самыя шчаслівыя людзі, таму што ім пашанцавала нарадзіцца і вырасці тут ".\nТакое ўступленне будзе добрым пачаткам для эсэ на тэму "Прырода роднага краю". А пасля яго можна прыступаць да асноўнай часткі - да зместу.\nТакая тэма, як "Прырода роднага краю" добрая тым, што яна не патрабуе нейкага вызначанага ўтрымання. Зададзена толькі напрамак - неабходна распавесці аб сваёй радзіме, аб яе прасторах і прыгажосцях, а ў астатнім - поўная свабода творчасці. Што ж, самым лепшым і правільным варыянтам будзе прыгожае пейзажны апісанне тых месцаў, якія закранулі душу самога аўтара. Так атрымаецца перадаць сапраўднае настрой і расказаць пра гэта так, што перад вачыма чытача быццам бы паўстане карцінка гэтай прыроды. Можна напісаць прыкладна наступным чынам: "Я жыву ў сапраўды дзіўным месцы. Там, дзе хацелі б жыць многія. Што і казаць, большасць людзей марыць хоць адным вокам зірнуць на абшары майго краю, пабываць тут хоць раз. Бо тут ёсьць мора, чыстае паветра, высокія горы і проста ўзрушаючая флора. Тут вельмі прасторна, большасць дзён у годзе свеціць сонца. І нават калі наступаюць холаду ці ідзе дождж, у паветры пачынае лунаць нешта асаблівае. Мокры асфальт, пустыя вуліцы, бушуючае мора - гэта не такая слотную пара, якая надыходзіць у халодныя часы ў іншых месцах. У нас гэта асаблівы час ".\nКалі пачаць выкладаць свае думкі ў асноўнай часткі прыкладна такім чынам, то атрымаецца напісаць вельмі выразнае сачыненне.\nКажучы пра тое, як напісаць сачыненне "Прырода роднага краю", нельга не сказаць пару слоў датычна выконвацца стылістыкі. Як ужо можна было зразумець, тут важна мастацкае апісанне. Аўтар у дадзеным выпадку павінен варочаць словамі, быццам мастак пэндзлем. Кожнае прапанова павінна нібы люстэрка адлюстроўваць ўяўную карціну. Але важна не перашчыраваць. Калі прыгожых слоў будзе занадта шмат, то гэта будзе ўжо занадта. Неабходна пісьменна спалучаць прапановы з мастацкім адценнем і звычайныя. Толькі так атрымаецца напісаць эсэ, у якім кожны абзац гармануе адзін з адным.\n"Прырода роднага краю" - сачыненне, якое акрамя ўступлення і асноўнай часткі павінна мець зняволенне. Якім яно павінна быць? Многія задаюцца гэтым пытаннем. У некаторых ўзнікаюць цяжкасці з пачаткам, а ў іншых - з апошнім абзацам. Што ж, тут усё проста. Скончыць сачыненне трэба некалькімі змястоўнымі фразамі, якія маглі б "паставіць кропку" ў тэксце. Можна напісаць прыкладна наступным чынам: "Мой край - дзіўнае месца. І кожны з нас павінен беражліва ставіцца да прыроды, якая нас акружае. Бо яна пышная настолькі, наколькі магчыма. І вельмі важна дапамагчы ёй захаваць сваю натхняе прыгажосць ".\nШто здаваць у 9 класе? Якія экзамены ГИА з'яўляюцца абавязковымі\nБез паражэнняў не бывае перамог. Ці так гэта?\nНаркамат - гэта ... Гісторыя арганізацыі. напрамкі наркаматаў\nБіяграфія Уладзіміра Кузьміна, асабістае жыццё, сям'я, творчасць\nГорад Мінск - сталіца Беларусі\nМультиварка "Борк": водгукі, цэны\nКафэ "Ам-Бар" (Балакова) запрашае на адпачынак\nРазумнае пірожнае: цуд сваімі рукамі!\nПытанні, якія можна задаць хлопцу на першым спатканні\nАкцёр кіно Павел Бяссонаў\nБраўні - гэта ... Браўні: рэцэпты, асаблівасці падрыхтоўкі і рэкамендацыі


У БДПУ адкрылася літаратурна-дакументальная часовая выстава «І толькі на цябе надзея…»\n10 сакавіка 2021 года ў музеі БДПУ адбылося адкрыццё літаратурна-дакументальнай часовай выставы, прысвечанай мінскаму перыяду жыцця і творчасці Максіма Багдановіча і яго бліжэйных сяброў з клуба інтэлігенцыі «Беларуская хатка» «І толькі на цябе надзея…» філіяла «Дзяржаўнага музея гісторыі беларуская літаратуры» «Беларуская хатка».\nАдкрыццё выставы пачалося музычным прывітаннем народнага ансамбля беларускай музыкі і песні «Ярыца» пад кіраўніцтвам мастацкага кіраўніка Аляксандра Міхайлавіча Шугаева. З вітальным словам выступіў намеснік дэкана гістарычнага факультэта па навуковай працы Павел Аркадз’евіч Матюш. Часовую выставу адкрыла загадчык філіяла «Беларуская хатка» «Дзяржаўнага музея гісторыі беларускай літаратуры» Таццяна Анатольеўна Лабада. На працягу мерапрыемства праводзілася экскурсія малодшым навуковым супрацоўнікам музея «Беларуская хатка» Ілонай Мікалаеўнай Анчак. У ролі вядучых выступілі загадчык музея БДПУ Анастасія Канстанцінаўна Козік і студэнт гістарычнага факультэта Мікіта Рачылоўскі.\nНародны літаратурны тэатр «Жывое слова» пад кіраўніцтвам мастацкіх кіраўнікоў Алесі Сівохінай і Алеся Мойскага выступіў з кампазіцыяй на вершы М. Багдановіча. Студэнты гістарычнага факультэта Яўгеній Бандаровіч, Ксенія Мажуль, Антон Кляшчонак чыталі вершы беларускіх паэтаў і пісьменнікаў.\nАдзначым, музей БДПУ упершыню прымае падобную выставу. Запрашаем вас наведаць літаратурна-дакументальную часовую выставу «І толькі на цябе надзея…», якая будзе дзейнічаць да 27 сакавіка 2021 года. Па пытаннях арганізацыі і правядзення экскурсій звяртайцеся па тэлефоне: +375 (25) 923-98-01 (загадчык музея Анастасія Канстанцінаўна Козік).\nРасскажи друзьям: У БДПУ адкрылася літаратурна-дакументальная часовая выстава «І толькі на цябе надзея…»


Шаноўнае спадарства ПЕРШАКУРСНІКІ!\nКамітэт пярвічнай арганізацыі грамадскага аб'яднання "БРСМ" гістарычнага факультэта БДУ віншуе вас з важлівай падзеяй у вашым жыцці – паступеннем ва ўніверсітэт! Паступленнем у лепшы ўніверсітэт, ды й на лепшы факультэт гэтага ўніверсітэта! І тут, магчыма, няма нічога дзіўнага: куды яшчэ маглі паступіць лепшыя, вось непасрэдна вы, калі не ў БДУ і не на наш гістарычны факультэт?! Адказ просты.\nУ вас пачнецца студэнцкае жыццё. Распачне яго ваша першая ў жыцці пара. Яна будзе самая цікавая! Паверце. Увогуле на гістфаку ўсе пары цікавыя, таму што ў нас іх вядуць, самыя лепшыя выкладчыкі. І гэта сапраўды так!\nАле ў нас не толькі пары цікавыя і выкладчыкі, у нас вельмі цікавае і займальнае жыццё на факультэце. У першую чаргу з-за таго, што ў нас дзейнічаюць шматлікія моладзевыя арганізацыі.\nГрамадскае аб’яднанне “Беларускі рэспубліканскі саюз моладзі” гістарычнага факультэта БДУ – гэта актыўныя, дружныя, вясёлыя маладыя рабяты, якім не абыякаваe жыццё іх роднага факультэта і ўніверсітэта, у тым ліку, і жыццё нашай краіны.\nТакіх жа мы чакаем у нашай арганізацыі. А такімi могуць з’яўляцца толькі ЛЕПШЫЯ студэнты ЛЕПШАГА ўніверсітэта И ЛЕПШАГА факультэта гэтага ўніверсітэта! Гэта вы, дарагія нашы першакурснікі!\nСябры, прыходзьце да нас са сваімі ідэямі, памкненнямі, думкамі! Мы ўпэўнены, што ў вас шмат ідэй і шмат энергіі і актыўнасці, каб гэта рэалізаваць!\nДавайце гэта абмяркоўваць, давайце рэалізоўваць!


Адзін дзень з жыцця беларускай мадэлі | Новы Час\n8 лютага адзіны палітык (АП) прыняў з дакладамі міністра замежных спраў і старшыню КДБ. Вынікам першай сустрэчы стаў «шэраг канкрэтных даручэнняў па рэалізацыі знешняй палітыкі на ключавых кірунках», вынікам другой — пазітыўная ацэнка дзейнасці «па барацьбе з карупцыяй, а таксама па забеспячэнні захавання інтарэсаў краіны ў сферы эканомікі і фінансаў», як адзначаецца ў афіцыйных прэс-рэлізах.\nПраца беларускага МЗС у рэжыме Міністэрства гандлю даўно ўжо нікога не здзіўляе. Але жыццё не стаіць на месцы. У поўнай адпаведнасці з апошнім варыянтам перадвыбарчай праграмы АП, у пятай пяцігодцы чыноўнікам трэба будзе перайсці ад мадэрнізацыі вытворчасці да мадэрнізацыі кіравання. «Менавіта тады (тут я цытую перадвыбарчую праграму) мы атрымаем рэальную аддачу ад мадэрнізацыі — заваюем новыя рынкі, прададзім прадукцыю з прыбыткам і годна заплацім кожнаму працаўніку».\nНайважнейшы элемент мадэрнізацыі кіравання — пашырэнне зоны адказнасці МЗС. Інакш чым можна растлумачыць абмеркаванне з яго кіраўніком актывізацыі работы ўрада па засваенні $ 7 мільярдаў кітайскага крэдыту. «Мы маглі б прафінансаваць вельмі многія праекты», — растлумачыў кіраўніку дыпламатычнага корпуса АП.\nПашырылася зона адказнасці і ў КДБ. Цяпер цэнтр цяжару ў працы нашчадкаў «Жалезнага Фелікса» перанесены на эканамічныя пытанні. Ад высокіх вынікаў па лініі разведкі і контрразведкі да выкрыцця сістэмных праблем дзейнасці розных сфер эканомікі і асобных галін — такі сёння дыяпазон беларускіх рыцараў плашча і кінжала. На жаль, «іншыя сілавыя структуры значна адстаюць у гэтым плане ад КДБ».\nЧыноўнікі vs. бізнесмены\nУявім на хвіліну, што 7 кітайскіх мільярдаў стануць рэальнасцю. З якім знакам — плюсам ці мінусам — будуць вынікі іх інвеставання ў беларускую мадэль?\nЗвернемся да статыстыкі. За 2015 год інвестыцыі ў асноўны капітал скараціліся на 15,2%, а затраты на набыццё машын, абсталявання, транспартных сродкаў — на 25,2%. Што ж за прычына інвестыцыйнай катастрофы, якая працягваецца ўжо не першы год? Адсутнасць грошай? Магчыма. Аднак усе фінансавыя патокі, у тым ліку і інвестыцыйныя, у беларускай мадэлі рэгулююцца адміністрацыйнымі метадамі. Чыноўнік-інвестар, у адрозненне ад бізнесмена-інвестара, рызыкуе не ўласнымі, а «дармовымі» грашыма.\nВынік такога інвеставання АП пераканаўча апісаў у Пасланні–2014: «Не раз мы з вамі пераконваліся: там, дзе мадэрнізацыя праводзіцца за дармовыя дзяржаўныя сродкі, яна аказваецца ў разы даражэй, чым у прыватніка, калі ён робіць за свае ўласныя грошы».\nТым не менш гэтыя «разы» не астудзілі інвестыцыйны запал АП. Сітуацыя парадаксальная, але безальтэрнатыўная. У аснове беларускай мадэлі ляжыць тысячагадовы навык канцэнтрацыі рэсурсаў цэнтральнай уладай з мэтай іх наступнага пераразмеркавання. Адмова АП ад аднаасобнага права пераразмяркоўваць рэсурсы азначала б адмову ад асабістай улады. Таму бессэнсоўна чакаць адэкватных высноў з мадэрнізацыі дрэваапрацоўчых прадпрыемстваў.\nІнвестыцыйныя магчымасці чыноўнікаў вызначаюцца колькасцю вылучаных ім рэсурсаў. Інвестыцыйныя магчымасці бізнесменаў, у першую чаргу, — наяўнасцю перспектыўных праектаў. Каб зразумець гэту азбукавую ісціну, звернемся да досведу Расіі, і дапаможа тут галоўны эканаміст «Альфа-банка» Наталля Арлова: «Цяпер ніхто не кідаецца будаваць заводы, таму што мы 15 гадоў былі ў мадэлі вельмі хуткага росту спажывання. Цяпер гэта мадэль вычэрпваецца, і нас чакае яшчэ пэўная колькасць гадоў сціскання або, у лепшым выпадку, вельмі павольнага росту спажывання. Ніхто не гатовы ісці ў такой сітуацыі на рызыку. Інвестары гатовыя прыходзіць толькі на рынак, які абяцае бум і які будзе расці. Усё пытанне ў перспектывах росту, але яны пакуль не ўражваюць».\nА які сегмент рынку сёння абяцае бум? Можа, харчовы? Мода на электронныя «цацкі» як прыйшла, так і сыдзе, а есці хочацца заўсёды. 29 студзеня 2015 года на сустрэчы з прадстаўнікамі беларускіх і замежных СМІ АП нагадаў пра актуальнасць харчовага пытання, «таму што нават у Расіі попыт на прадукты харчавання, нашае харчаванне, вельмі вялікі».\nПрайшоў год. І што мы маем па факце? У 2015 годзе аб’ём экспарту прадуктаў харчавання склаў $ 4,4 мільярда, што на $ 1,2 мільярда менш за ўзровень 2014 года. На пасяджэнні прэзідыума Саўміна 2 лютага прэм’ер-міністр Андрэй Кабякоў патлумачыў такі варты жалю вынік «неспрыяльнай кан’юнктурай знешніх рынкаў». Падвяла «наша Расія». У чарговы раз падвяла.\nСпецыялісты, чые веды выходзяць за межы азбукавых ісцін, сцвярджаюць, што крызісы бываюць трох тыпаў: цыклічныя, структурныя і выкліканыя знешнімі шокамі. З чым мы маем справу цяпер? Прапаную адказаць на гэтае пытанне метадам выключэння.\nЦыклічныя крызісы развіваюцца па стандартнай схеме: крызіс — дэпрэсія — ажыўленне — пад’ём. Яны спараджаюцца натуральнымі для рынкавай эканомікі дыспрапорцыямі, самая вядомая з якіх — перавытворчасць тавараў.\nЦыклічныя крызісы, як правіла, працягваюцца 7–10 гадоў. Але пра якую цыклічнасць у рамках беларускай мадэлі можна весці размову? За два дзесяцігоддзі яна так і не змагла перайсці ад каманднай да рынкавай эканомікі.\nМожа, мы сталі ахвярай сусветнага эканамічнага цыкла? Але сусветная эканоміка ў 2015 годзе вырасла на 3,5%, у той час як беларуская скарацілася на 3,9%. Таму цыклічнасць давядзецца адкінуць.\nА як наконт знешніх шокаў? Іх згубны ўплыў на беларускую мадэль у АП сумневаў не выклікае. Звернемся да тэксту Паслання–2015: «Прычыны складанай сітуацыі ў эканоміцы відавочныя: санкцыі супраць галоўнага нашага партнёра, падзенне цэнаў на нафту, дэвальвацыя расійскага рубля, звужэнне расійскага рынка».\nПераканаўча? Цалкам пераканаўча для тых, хто не жадае ці не здольны думаць крытычна. Ужо ў першым годзе чацвёртай пяцігодкі тэмпы рост ВУП апынуліся амаль у два разы ніжэй за планавыя: план — 109–110%, факт — 105,3%. А за I квартал 2014 года, г. зн. да пералічаных у Пасланні–2015 складанасцяў, яны знізіліся да 101,2%.\nЗнешнія шокі выступілі ў ролі паскаральніка, а не прычыны зніжэння ВУП. Такім чынам, у сухім астатку мы атрымалі структурны крызіс. Гэта дрэнная навіна. Але шыла ў меху не схаваеш. За што ні возьмешся — усюды структурныя дыспрапорцыі. Паміж сыравіннымі і апрацоўчымі сектарамі эканомікі. Паміж дзяржаўным і недзяржаўным сектарам, манапольным і канкурэнтным. Сацыяльная сфера — дыспрапорцыя паміж колькасцю занятых у эканоміцы і колькасцю пенсіянераў. У нас вельмі вялікая ўдзельная вага сацыяльных выплат у агульных даходах насельніцтва — 23%. Такога нават у СССР не было. Вельмі нязначная доля прыбытку ад прадпрымальніцкай дзейнасці ў даходах насельніцтва — 8,2%. І гэта дыспрапорцыя. Спіс лёгка можна працягнуць.\nЦыклічныя крызісы таксама спараджаюцца дыспрапорцыямі, але дыспрапорцыямі, уласцівымі рынкавай эканоміцы. Дыспрапорцыі структурных крызісаў — следства няправільнай сацыяльна-эканамічнай палітыкі і спазнення з прыняццем неабходных рашэнняў.\nУ якасці прыкладу звернемся да працэнту даходу ад прадпрымальніцкай дзейнасці ў даходах насельніцтва. 8,2% — гэта велічыня, унутрана ўласцівая рынкавай эканоміцы, ці гэта вынік палітыкі?\nЦэны на нафту могуць заўтра пайсці ўверх, Захад здыме санкцыі «супраць галоўнага нашага партнёра», але структурныя дыспрапорцыі ад гэтага не знікнуць, і самі па сабе яны не рассмокчуцца.\nГалоўная ўмова выжывання\nКаб выправіць структурныя дыспрапорцыі, неабходны час. Немагчыма за лічаныя месяцы ўзяць і падняць долю малых прадпрыемстваў да 60–70%, як у развітых краінах. Але пачынаць трэба з разумення прыроды крызісу. На жаль, на гэтай стадыі праца ў Беларусі і забуксавала. Нескладана здагадацца, па чыёй віне.\n«Занадта шмат сёння кажуць і пішуць пра рэформы, пра структурныя рэформы, і ніхто не сказаў, а што гэта за рэформы», — заявіў АП 6 лістапада на цырымоніі прыняцця прысягі. Дзіўная заява, пагадзіцеся. Такое ўражанне, што эканамічны блок «вертыкалі» складаецца з легендарных «партызанаў на допыце». Іх пытаюцца. Яны не адказваюць.\nПраблема, аднак, палягае ў іншай плоскасці. Рэальныя структурныя рэформы не могуць быць праведзены ў рамках беларускай мадэлі. АП гэта выдатна разумее. Адсюль стандартны набор страшылак: зламаюць палітычны лад, падзеляць-парэжуць народную ўласнасць і раздадуць. Зразумела, што з карыслівых меркаванняў, бо «за гэтыя рэформы сёй-той у свеце гатовы шмат заплаціць».\nАле калі структурным рэформам заблакаваць магчымасць увайсці ў дзверы, яны прасочацца праз акно або праз комін, як гэта зрабілі ў лютым новыя расцэнкі на паслугі ЖКГ. Не за гарамі і павышэнне пенсійнага ўзросту. «Сама сітуацыя выспявае», — прызнаўся ў лютым галоўны інспектар па Мінску А. Якабсон. З такім прызнаннем цяжка не пагадзіцца.\nБеларуская мадэль актыўна даядае савецкую індустрыяльную спадчыну, патэнцыял якой у якасці крыніцы эканамічнага росту вычарпаў сябе яшчэ ў 70-х гадах мінулага стагоддзя.\nРасійскія датацыі, чые аб’ёмы наўпрост вызначаецца цаной барэля, стварылі бачнасць канкурэнтаздольнасці беларускай мадэлі. Але, як адзначае гісторык Міхаіл Карпаў, «колькасная столь індустрыялізацыі даўно дасягнута, а эканоміку ведаў «кавалерыйскім наскокам» не пабудуеш. Патрэбныя капітальны рамонт інвестыцыйнага механізму і лібералізацыя, а тут «руская вясна», санкцыі, контрсанкцыі і абвальнае падзенне нафтавых катыровак».\nТым не менш надзея памірае апошняй. Вернемся ў Палац Незалежнасці, дзе 8 лютага АП у чарговы раз нагадаў галоўную ўмову выжывання беларускай мадэлі: «Прэзідэнт Расіі і прэм’ер не толькі паабяцалі, але прынялі рашэнне аб падтрымцы, як бы ні было складана ў Расіі, эканомікі Беларусі».


Кіраўнік Дзярждэпартаменту ЗША адклаў на нявызначаны тэрмін візіты ў Беларусь, Украіну, Казахстан, Узбекістан і Кіпр. Замест гэтага Пампэёў застаўся ў Вашынгтоне ў інтарэсах уласнае дзяржавы.\n750 амерыканскіх дэсантнікаў вылецелі на Блізкі Усход, каб стабілізаваць сітуацыю ў Іраку. У апошні дзень года дыпмісію ЗША ў гэтай краіне штурмаваў натоўп, абураны ўдарамі амерыканцаў па пазіцыях праіранскіх сілаў у Іраку і Сірыі, здзейсненых напярэдадні ў адказ на ракетную атаку, у якой загінуў жаўнер ЗША.\nДзяржсакратар ЗША Майк Пампэёў заявіў:\n«Гэтая атака працягваецца не першы тыдзень. Гэта была серыя чарговых нападаў на гэты канкрэтны іракскі аб’ект і іншыя, дзе ёсць рызыка жыцця амерыканцаў».\nУ Белым доме прагучала слова «вайна», як папярэджанне Тэгерану, які мае ўласныя інтарэсы ў Багдадзе. Бэгнам Бэн Талеблю, Фонд абароны дэмакратыяў, ЗША, каментуе:\n«У найбліжэйшай перспектыве Іран і Вашынгтон будуць двума галоўнымі замежнымі гульцамі ў знешняй, унутранай палітыцы і палітыцы бяспекі Іраку».\nПадчас абвастрэння сітуацыі дзяржсакратар ЗША Майк Пампэёў змяніў планы ў сваім календары. Бо заўтра меўся наведаць Кіеў, 4 студзеня – Менск, а 5 студзеня – Нур-Султан.\n«Але застаўся ўдома, каб не паўтараць памылак былой дзяржсакратаркі Гілары Клінтан пасля забойства дыпламата ў Бенгазі», – перакананы Валер Кавалеўскі з Беларуска-амерыканскага задзіночання ў Вашынгтоне. – «Яна ў той момант прадэманствала недастатковы ўдзел ва ўрэгуляванні той сітуацыі, калі быў забіты амерыканскі амбасадар у Лівіі. Гэта стала прычынаю сур’ёзнай крытыкі на ейны адрас і магчыма – каштавала ёй прэзідэнцкай пасады».\nПампэёў усю ўвагу скіраваў на вырашэнне пільнага нацыянальнага пытання. Хоць візіт у Кіеў таксама меў амерыканскую павестку:\n«На фоне імпічменту Трампа, скандал з якім разгарэўся ў сувязі з размоваю Трампа з Зяленскім, Пампэёў хацелася прадэманстраваць падтрыманне Украіне, нягледзячы ні на што. Але і Беларусь, безумоўна, сталася невыпадковым пунктам у яго праграме», – цвердзіць аглядальнік Радыё Свабода Віталь Цыганкоў.\nУ 2019 годзе, калі Беларусь пайшла на паглыбленне інтэграцыі з Расеяй, Менск наведалі дзве амерыканскія дэлегацыі, у тым ліку намеснік Майка Пампэёў Джон Болтан. За кожным разам гучалі словы падтрымання незалежнасці Беларусі. Віталь Цыганкоў называе прычыну:\n«ЗША, відаць, сурʼёзна занепакоеныя падзеямі вакол гэтак званай інтэграцыі. Мы бачым апошнія падзеі, гэта і манеўры, якія пройдуць у Літве ў 2020 годзе, гэта таксама павелічэнне кантынгенту амерыканскіх войск і войск NATO у краінах Балтыі і Польшчы».\nТроху раней Вашынгтон назваў усцяж залежныя ад Крамля былыя савецкія рэспублікі – бастыёнам супраць пашырэння Расейскага ўплыву. Праз 11 гадоў дыпламатычнага крызісу, летась Менск зняў абмежаванне на колькасць супрацоўнікаў амбасады ЗША. Бакі дамовіліся абмяняцца дыпламатамі. Тлумачыць Валер Кавалеўскі, Беларуска-амерыканскае задзіночанне ў Вашынгтоне:\n«Ёсць інфармацыя пра тое, што гэта можа здарыцца ўжо ў траўні гэтага года. Амерыканцы настроеныя даволі рашуча, хочуць накіраваць свайго амбасадара вельмі хутка. Для Вашынгтона гэта насамрэч вельмі хутка».\nТакім чынам пасол ЗША можа распачаць працу ў Менску яшчэ да таго, як на мапе зʼявіцца новы будынак амбасады. Стары – не адпавядае новым правілам бяспекі, уведзеным акурат пасля выпадку з забойствам амбасадара краіны ў Бенгазі.\nТэгі: Джон Болтан дзяржсакратар ЗША інтэграцыя Ірак Пампэёў Юлія Цяльпук\n«Грошай у іх нямерана, а нам акурат не хапае». Беларусы пра палітычную супрацу з ЗША\nЗША бяруць паўзу пасля ўдару Ірану


Catholic.by - Гамілія на ўрачыстасць Хрыста Валадара Сусвету (24 лістапада)\nГамілія на ўрачыстасць Хрыста Валадара Сусвету (24 лістапада)\nДарагія браты і сёстры! Кожны хрысціянін мае над сабою дзве ўлады: як грамадзянін ён падлягае ўладзе краіны, а як чалавек ахрышчаны падлягае ўладзе Касцёла. У асобных выпадках здараецца так, што рашэнне адной улады супярэчыць рашэнню другой, а чалавек павінен выбраць штосьці адно. І у сітуацыях, дзе нельга пайсці на кампраміс, вельмі цяжка зрабіць канкрэтны адказны крок.\nТаму ў такіх канфліктных сітуацыях, каб выбар здзейсніць беспамылкова, існуе толькі адно выйсце, каб рашэнне было слушным і справядлівым. Трэба ўзяць пад увагу трэцюю ўладу. Бо насамрэч апрача грамадскай і рэлігійнай улады існуе Бог і Яго ўлада. І толькі Яго патрабаванні і закон па-сапраўднаму слушныя і справядлівыя. Бог выконвае ўладу ў імя праўды.\nКожны, хто прымае рашэнне ў імя праўды, заўсёды паступае слушна, нягледзячы на тое, ці вырашыць яго непасрэдная улада – свецкая ці рэлігійная - пакараць яго ці ўзнагародзіць.\nПаглядзіце, дарагія браты і сёстры, Хрыстус таксама меў над сабою тры ўлады. Грамадскую ўладу прадстаўляў у Галілеі Ірад, у Юдэі - Пілат, а далёка ў Рыме - Тыберый. Другая ўлада рэлігійная, і яе прадстаўнікамі былі ў Ерузалеме Каяфа з Сінедрыёнам. І калі Езус з гэтымі ўладамі меў канфлікт, абедзве гэтыя ўлады падпісалі Езусу смяротны прысуд. Аднак Езус да канца застаўся верны свайму Айцу. Чаму? Бо толькі гэтая ўлада заўсёды верная і справядлівая.\nУмілаваныя! Вернасць праўдзе заўсёды чыніць чалавека ўнутрана свабодным ад усялякай зямной улады, бо праўда пераўзыходзіць усякую зямную ўладу. Бо толькі праўда можа насамрэч асуджаць або мілаваць, прысуджаць пакаранне або ўзнагароджваць. Калі б Каяфа і Пілат апраўдалі Хрыста, то ўмацавалі б сваю ўладу і ўзвысілі яе аўтарытэт. Паколькі яны гэтага не зрабілі, выдалі на Езуса несправядлівы прысуд, то сама праўда вякамі абвінавачвае іх і будзе надалей вінаваціць у вечнасці.\nКожная ўлада ведае, што аб вартасцях яе падуладных сведчыць узровень таго, наколькі гэтыя падуладныя любяць праўду. Ведае пра гэта нават тады, калі за абвяшчэнне праўды, якае ёй перашкаджае, яна нішчыць падуладнага. І, нягледзячы ні на што, вернасць падуладных праўдзе заўсёды знаходзіцца ў інтарэсе ўлады.\nВельмі часта кажуць, што ўлада мае ўплыў на падуладных, забываючы, што і яны маюць таксама на ўладу свой ўплыў. А іх вернасць праўдзе ў стане так падзейнічаць на людзей, якія маюць нейкую ўладу, каб і ўладары лічыліся з праўдаю. Вядомая рэч, што адзін у полі не воін, і таму адзінкі верных у праўдзе можна ігнараваць, але групы людзей, якія паважаюць праўду і жывуць паводле яе, нельга не заўважыць і да іх не прыслухацца. Такія людзі становяцца голасам сумлення ў грамадстве.\nДарагія браты і сёстры! Варта нам заўважыць, што Хрыстус не заклікае ані Пілата, ані Каяфу да вернасці праўдзе. Адзінае Ён вызнае перад імі, робячы націск на тое, што Ён застанецца верным праўдзе, нават калі заплаціць за яе цаною свайго жыцця. “Я для таго нарадзіўся і для таго прыйшоў на свет, каб засведчыць аб праўдзе. Кожны, хто ад праўды, слухае голас Мой”.\nТаксама, чытаючы Евангелле, мы не знойдзем ні аднаго выказвання Езуса, у якім Ён прапанаваў бы змену грамадскай або рэлігійнай улады. Езус ніколі не выступаў з заклікам да рэвалюцыі, хоць гэтага закліку многія чакалі. Сваёй паставай вернасці праўдзе Езус паўплываў на тых людзей, якія мелі ўладу, паўплываў шляхам асабістай любові да праўды. Сваёй паставай Езус прымусіў абудзіць сумленні многіх, а таксама стаў накірункам да павагі і вернасці праўдзе.\nПілат і Каяфа мелі самага каштоўнага падуладнага, які толькі мог быць на зямлі. А паколькі яны здрадзілі праўдзе, то выдалі Езуса на смерць. Але на самой справе гэта праўда выдала на іх прысуд. Там, дзе праўда парушаецца, там справа яшчэ канчаткова не закрыта, нават тады, калі абаронца праўды губляе сваё жыццё. Бо апошняе слова належыць не да ўлады, але да праўды.\nЕзус Хрыстус Валадар Сусвету - кіруе светам у імя любові, судзіць свет у імя праўды. Таму Ён і толькі Ён з’яўляецца адзіным, справядлівым Валадаром свету, які вучыць кожнага з нас быць верным праўдзе. Калі мы гэта прызнаем, калі ў сваім жыцці будзем імкнуцца быць вернымі праўдзе, то Хрыстус будзе Валадаром нашага сэрца, і мы таксама пачуем запрашэнне ў Яго Валадарства, як гэта пачуў у сённяшнім Евангеллі злачынец, які раскаяўся. Амэн.


Вернасць традыцыям: як у Гомельскім раёне прапагандуюць народны касцюм\nЗнаўцы этнаграфіі на вялікіх сталічных фэстах і выставах адразу пазнаюць народныя касцюмы з Гомельскага раёна. Шмат часу і намаганняў для аднаўлення традыцыйных строяў сваіх продкаў, а таксама папулярызацыі іх сярод нашых сучаснікаў прыклаў энтузіяст з Маркавіч Віктар Шыпкоў.\nУпершыню прадметы старадаўняга адзення — сарочкі, андарак, запаску (фартух) — маленькі Віктар убачыў у куфару сваёй прабабулі. І ўжо тады ў яго ўзнікла нямала пытанняў: куды і калі насілі такія рэчы, як іх выраблялі? Але атрымаць адказы на ўсе пытанні ад Таццяны Фадзееўны не паспеў… Падрабязнасці змог даведацца праз гады — ад школьнага настаўніка Рыгора Басава, шчырага аматара фальклору і народных традыцый.\n— Рыгор Ціханавіч з асобных рэчаў, якія захоўваліся ў школьным музеі, змог узнавіць поўныя камплекты народнага адзення, якое мясцовыя жыхары апраналі на святы і ў буднія дні. Звяртаўся за дапамогай да нашых старажылаў, якія перадавалі прадметы традыцыйнага адзення для школьнай калекцыі, а штосьці майстраваў сам — па фотаздымках і апісанню, — расказвае Віктар Шыпкоў.\nВучні Басава Рыгора Ціханавіча мелі магчымасць апрануцца ў мясцовыя касцюмы, у тым ліку пад час традыцыйнага абрада “Сула”, які таксама быў адроджаны пры актыўным удзеле іх настаўніка. Менавіта тады Віктар загарэўся ідэяй стварыць уласную калекцыю этнаадзення.\nЗбор рарытэтаў пачаў з таго, што звярнуўся да сваіх бабуль, іх сябровак. Кожная сустрэча адкрывала новыя старонкі не толькі з гісторыі народнага касцюма, але і ўсёй мясцовай культуры ў цэлым.\n— Нашы продкі надавалі вялікую ўвагу адзенню. Па тым, што апранута на чалавеку, можна было вызначыць яго ўзрост, сямейны статус або справы, якім мяркуе прысвяціць сённяшні дзень, — тлумачыць Віктар Шыпкоў. — Напрыклад, незамужнія дзяўчаты, нявесты, якія ўжо мелі жаніха, і замужнія жанчыны насілі розныя галаўныя ўборы.\nФальклорныя міні-вандроўкі прыносілі нямала цікавых адкрыццяў. Так, у школьным музеі ў Маркавічах даўно захоўваўся адзін з прадметаў адзення, але ніхто дакладна не ведаў, як яго выкарыстаць. “Кансультацыю” наконт загадкавай рэчы Віктару Шыпкову дала пажылая жыхарка вёскі Макаўе. Аказалася, гэта хуста са скіндачкай — галаўны ўбор, характэрны менавіта для паўднёва-усходняй тэрыторыі нашага раёна.\nБылі знойдзены ў фондах музеяў і іншыя ўнікальныя рэчы: напрыклад, ушваркі — святочныя камізэлькі, для якіх характэрны ўпрыгожванні машыннымі сцяжкамі і аплікацыяй са стужак.\nЯк і яго настаўнік Рыгор Басаў, Віктар час ад часу садзіцца за вышыванне або швейную машынку, каб аднавіць па фотаздымках, зробленых у музеях, тую ці іншую рарытэтную рэч. Яму ўдалося асвоіць тэхніку пляцення паясоў на кругавой аснове, прычым з рознымі варыяцыямі: аднанапраўленую, двунапраўленую, ажурную на аснове аднанапраўленай, дыяганальную саржавую і дыяганальную палатняную… Такім майстэрствам ў Беларусі сёння амаль ніхто не валодае. Таму да нашага земляка часам звяртаюцца з просьбай зрабіць унікальныя паясы для розных калекцый. Фота яго работ ёсць ў зборніку, прысвечанаму традыцыйным народным рамёствам, які прадстаўнікі беларускай дыяспары выдалі ў ЗША.\nВіктар Шыпкоў практычна падрыхтаваў да выдання і ўласную кнігу з дэтальным апісаннем тэхнік пляцення і вялікай колькасцю фотаздымкаў, у тым ліку рэчаў з розных му-зейных фондаў.\n— Носьбітаў традыцыйнай народнай культуры застаецца ўсё менш з кожным годам. Хочацца, каб іх унікальныя веды захаваліся для будучых пакаленняў, — гаворыць малады фалькларыст. — Мне сумна бачыць, што традыцыйны народны касцюм часта падмяняюць прафанацыяй, якая не прывязана да канкрэтнай мясцовасці. Гэта пазбаўляе нас самабытнасці, аддаляе ад сваіх каранёў. На мой погляд, менавіта сапраўдны мясцовы касцюм лепш за ўсё пасуе нашым хлопцам і дзяўчатам. Пагартайце сямейныя альбомы, зазірніце ў сундукі прабабулі — і магчыма, вам пашчасціць адшукаць там рэчы, што стануць дарагімі сэрцу і дазволяць умацаваць нітачку часу паміж пакаленнямі.\nІрына Трыпузава. Фота Ірыны Грамыка.\nДругие материалы в этой категории: « Принцип аутентичности: в музыке, вокале и костюме творческие коллективы из Урицкого сохраняют местные традиции\tОб основных изменениях, вошедших в проект новой Конституции, побеседовали с участником VI Всебелорусского народного собрания, директором Долголесского детского сада-средней школы Екатериной Махамбетовой »


Экс-амбасадар Польшчы ў Менску: Беларускае войска– частка расейскага - Хартыя'97 :: Навіны з Беларусі - Беларускія навіны - Рэспубліка Беларусь - Мінск\nХартыя_ 28 верасня 2020, панядзелак, 7:58\nЭкс-амбасадар Польшчы ў Менску: Беларускае войска– частка расейскага\nЛукашэнка не будзе перашкаджаць таму, каб расейскія танкі стаялі на Бугу.\nПра гэта экс-пасол Польшчы ў Беларусі Лешэк Шарэпка заявіў тэлеканалу «Белсат».\n- На гэтым тыдні асаблівую ўвагу прыцягнуў фільм «Белы легіён чорных душ», дзе наўпрост абвінавацілі Польшчу і Украіну ў тым, што яны рыхтуюць «тэрарыстаў». Ці павінна Польшча афіцыйна адказаць на такія абвінавачванні?\n- Я думаю, што так. Зрэшты, не першым разам такія абвінавачванні гучаць з Менска ў бок Польшчы. Я памятаю такое інтэрв'ю Лукашэнкі для Савіка Шустэра. Адразу пасля падзей на Украіне, дзе ён сказаў, што палякі таксама рыхтавалі «тэрарыстаў» і «баевікоў».\nЛукашэнка ўважае нас традыцыйна за тых, хто рыхтуе «тэрарыстаў». Я думаю, што гэта вынікае з пэўнага разумення Польшчы ўладамі Беларусі. Такім таталітарным рэжымам заўсёды патрэбен вораг. Польшча ў сувязі са сваёй пазіцыяй, гісторыяй, спецыфічнымі дачыненнямі з Расеяй падыходзіць ідэальна.\nЯ думаю, што Лукашэнка часта гэтым карыстаецца. Цікава, ці выкарыстоўваў ён гэта цяпер. Можа, гэта вынікае з такіх не вельмі добрых стасункаў з Расеяй. Гаворка ішла пра прэзентацыю, што вось у нас ёсць больш сур'ёзны праціўнік і нам трэба трымацца разам. І Беларусь гэта такі фарпост Расеі.\n- Але гэта сам Лукашэнка гэтым карыстаецца ці гэта сілавікі, якія з'ядналіся вакол яго?\n- Я не ведаю, мне цяжка сказаць, натуральна, у Беларусі заўсёды была такая барацьба сілавікоў і эканамічных устаноў, якія больш зацікаўлены ў лібералізацыі. Але за гэтай барацьбой лёгка было прасачыць на прыкладзе памежнай палітыкі. Напрыклад, Міністэрства спорту было зацікаўлена ў тым, каб не было віз для багатых турыстаў з-за мяжы. А міністэрства сілавікоў заўсёды імкнуліся максімальна блакаваць магчымасці бязвізавых падарожжаў у Беларусь.\n- Адзін з экспэртаў, Міхаіл Патоцкі, прама кажа, што Аляксандр Лукашэнка можа гарантаваць, што расейскія танкі не стануць на Бугу. Ці сапраўды ў Польшчы вераць у тое, што Лукашэнка можа іх выратаваць ад расейскага ўварвання?\n- Можа, хтосьці і верыць, але я ў сваёй кнізе кажу, пра якую мы калісьці гутарылі, што для мяне сучаснае беларускае войска — частка расейскага войска. І ідэальна ўпісваецца ў абарончую дактрыну або нават агрэсіўную дактрыну, якую выкарыстоўвае Масква.\n- То бок, не мае значэння, гэта беларускія танкі ці расейскія?\n- Таксама па-мойму ў Лукашэнкі не будзе магчымасці супрацьстаяць таму, каб расейскія танкі стаялі на Бугу.\n23.09 Белорусы против самозванца 164,518\n24.09 Штучны інтэлект зрывае маскі з беларускіх карнікаў 140,361\n24.09 Памерла маці 16-гадовага падлетка, якога катавалі лукашэнкаўскія карнікі 104,176\n27.09 По всей Беларуси прошел Марш 97% (Онлайн) 81,662\n23.09 Лукашэнка цішком правёў «інаўгурацыю» 80,343\n21.09 Милиционер в штатском выстрелил в затылок дальнобойщику Геннадию Шутову 11 августа 80,229\n22.09 Прадстаўнікі мікрараёнаў беларускіх гарадоў заклікалі пачаць Генеральны наступ на ўзурпатара 73,774


10 тысячаў крокаў за дзень і касмэталёгія захаваюць вашую маладосьць\n31 кастрычнік 2005, 12:32\nНатальля Судлянкова, Прага Насельніцтва Эўропы старэе. І тым ня менш, сёньняшні сьвет – гэта сьвет пасьпяховых маладых людзей. Шмат хто імкнецца выглядаць нашмат маладзей за свае гады. Брытанская газэта Financial Times прысьвячае гэтай тэндэнцыі адразу некалькі артыкулаў.\nЗусім нядаўна француская касмэтычная карпарцыя "Lancome" правяла прэзэнтацыю новай ліні для жанчынаў ва ўзросьце за 60 гадоў. Дырэктар "Lancome" у пытаньнях навукі Веранік Дэльвін на прэзэнтацыі заўважыла: “Чым больш старэйшымі мы становімся, тым больш маладзейшымі сябе адчуваем”.\nІншыя касмэтолягі адзначаюць, што жанчыны ва ўзросьце пасьля 40 гадоў бачаць, як мяняюцца іх лініі цела, але па-ранейшаму застаюцца маладымі. Аднак, нашыя целы, зьвяртаюць увагу экспэрты, тым ня менш, запраграмаваныя на пэўны ўзрост. І таму зьмены на скуры з часам становяцца ўсё больш і больш відавочнымі. І тая танная касмэтыка, якой могуць карыстацца маладыя прывабныя дзяўчынкі, ужо ня можа схаваць цёмныя плямы на скуры або зморшчкі. “Дарагая касмэтыка – гэта менавіта тое, куды ёсьць сэнс укладаць грошы тым жанчынам ва ўзросьце за 40 гадоў, якія хочуць па-ранейшаму заставацца прывабнымі і маладымі” – адзначаюць экспэрты.\nНовыя трэнды ў касмэтыцы распрацаваныя спэцыяльна для кожнага ўзросту. Тыя касмэтычныя лініі, якімі можа карыстацца жанчына, напрыклад, у 30 гадоў, не прымальныя для жанчыны ў 60 гадоў. У 60 гадоў скура пачынае хутчэй страчваць кальцый, таму спэцыяльна для жанчынаў гэтага ўзросту была распрацаваная сэрыя крэмаў, якія ўтрымліваюць ў сабе кальцый. Аднак дарагая касмэтыка – гэта магчымасьць вонкава выглядаць маладым і здаровым.\nКаб сапраўды заставацца маладым, як высьветлілі японцы, трэба ня так ужо і шмат – рабіць 10 тысячаў крокаў за дзень. Гэтая канцэпцыя зьявілася ў Японіі 40 гадоў таму. І яе вонкавая прастата і даступнасьць прыцягнулі ўвагу. Большасьць з нас рухаецца кожны дзень. Адзінае, што застаецца параіць – рабіць гэта больш рэгулярна і больш доўга. Высьветлілася, што толькі тры з кожных 10 чалавек выконваюць гэта простае правіла, але яшчэ больш цікава тое, што 8 зь дзесяці перакананыя, што яны робяць 10 тысячаў крокаў на дзень. У сярэднім чалавек праходзіць толькі 4 з паловай тысячы крокаў на дзень. Пры гэтым калі, напрыклад, у Брытаніі ў 1975 годзе сярэднестатыстычны брытанец прахадзіў за год 255 міль або блізу 400 кілямэтраў, дык цяпер гэтая лічба складае толькі 191 мілі або 300 кілямэтраў.\nДарэчы, недахоп руху бывае прычынай 37% захворваньняў сардэчна-судзіннай сыстэмы, у той час, як курэньне зьяўляецца прычынай 19% захворваньняў. Дарэчы, 10 тысячаў крокаў на дзень – гэта амаль 8 кілямэтраў. І калі чалавек будзе рабіць іх кожны дзень, ён можа страціць за месяц блізу 5 кіляграмаў. Аднак фізыёлягі папярэджваюць аб небясьпецы засяроджваньня на дасягненьні ўзроўню ў 10- тысячаў крокаў штодзень. Фізыятэрапэўт Юдзіт Піт-Брук заўважае, што для падтрыманьня нармальнага стану здароўя дастаткова хадзіць па 20 хвілінаў тры разы на тыдзень. Але, падкрэсьлівае яна, трэба вытрымліваць даволі высокі тэмп крокаў. І ў дадатак – папросту не забывацца на тое, што лесьвіца ў краме і лесьвіца ў доме замест ліфту, лесьвіца на вуліцы або ў мэтро замест эскалятару– гэта ўсё ўнёсак у тыя 10 тысячаў штодзённых крокаў, якія даюць чалавеку здароўе.


Рыхтуюцца змены ў законы «Аб дарожным руху» і «Аб паштовай сувязі» | zviazda.by\nХатняя старонка » Палітыка » Парламент » Рыхтуюцца змены ў законы «Аб дарожным руху» і «Аб паштовай сувязі»\nХутка транспартны збор адвяжуць ад тэхагляду, а ў дачных кааператываў з'явіцца магчымасць устанаўліваць паштовыя скрыні ў сваіх пасёлках. Пра гэта паведаміў старшыня Пастаяннай камісіі Палаты прадстаўнікоў Нацыянальнага сходу Беларусі па прамысловасці, паліўна-энергетычным комплексе, транспарце і сувязі Андрэй РЫБАК падчас брыфінгу ў прэс-цэнтры БелТА.\nНа разгляд у Адміністрацыю Прэзідэнта ўжо ўнесены праект указа аб плацяжах за ўдзел у дарожным руху. Дакумент дазволіць адвязаць транспартны збор ад тэхагляду і прадугледзіць магчымасць яго выплаты па месяцах, гэта значыць непасрэдна ў той перыяд, калі ўласнік карыстаецца транспартным сродкам. Стаўкі платы ўстановяць у базавых велічынях, яны будуць залежаць ад віду транспарту.\nПры гэтым старшыня парламенцкай камісіі адзначыў, што перад членамі рабочай групы стаяла досыць няпростая задача: «Трэба было ўзгадніць не толькі падыходы, але і ўсе тэхнічныя моманты: гэта і работа сродкаў кантролю, і АРІП па зборы плацяжоў за карыстанне дарогамі, і пытанні сінхранізацыі ўсіх баз, якія існуюць у МУС, «Белтэхагляда», Міністэрства аховы здароўя і Мінпрацы ў частцы людзей, якія маюць льготы».\nТаксама парламентарый расказаў аб навацыях у праекце закона «Аб дарожным руху». Так, напрыклад, плануецца пашырыць спіс парушэнняў, якія фіксуюць фотакамеры. Плануецца адсочваць праезд на чырвонае святло, перасячэнне двайной суцэльнай, чыгуначнага пераезда ды іншае. Зараз камеры фіксуюць толькі парушэнні хуткаснага рэжыму і правілаў спынення і стаянкі. Разглядаецца і сістэма налічэння балаў за парушэнні ПДР, якая шырока абмяркоўвалася ў грамадстве.\nАкрамя таго, прапануецца даць кандыдатам у кіроўцы права здаваць экзамен у ДАІ на машыне з аўтаматычнай каробкай перадач пасля праходжання адпаведнай падрыхтоўкі. Пасведчанне ў гэтым выпадку будзе выдавацца з адзнакай аб дазволе кіравання транспартным сродкам адпаведнай катэгорыі толькі з аўтаматычнай трансмісіяй. Калі ж іспыт здадзены на аўтамабілі з механічнай трансмісіяй, то кіроўца зможа кіраваць і «механікай», і «аўтаматам».\nЦэлая глава законапраекта прысвечана пытанням арганізацыі дарожнага руху. Па словах Андрэя Рыбака, законапраект, які прадугледжвае змяненні ў закон «Аб дарожным руху», плануецца разгледзець на вясновай сесіі ў першым чытанні.\nНа брыфінгу парламентарый расказваў і аб праекце закона «Аб унясенні змяненняў і дапаўненняў у Закон Рэспублікі Беларусь «Аб паштовай сувязі».\nБольшасць змяненняў, асабліва юрыдычныя, не закрануць звычайных грамадзян. Асноўнае новаўвядзенне — магчымасць устанаўліваць паштовыя скрыні на тэрыторыі садовых таварыстваў.\n«Да нас звяртаюцца грамадзяне, якія па паўгода жывуць на лецішчы, а любімую газету выпісаць не могуць і ад унукаў паштоўку атрымаць не могуць, — расказаў Андрэй Рыбак. — У абноўленым законе «Аб паштовай сувязі» такая норма з'явіцца. За кошт садовых таварыстваў будзе магчымасць устанаўліваць у дачных кааператывах паштовыя скрыні і атрымліваць простыя паштовыя адпраўленні, паведамленні аб атрыманні пасылкі, а таксама выпісаныя газеты і часопісы».\nЗагаловак у газеце: Кіроўцаў і дачнікаў чакаюць перамены\n28183 Разам за Беларусь!


УЗОРНАЕ ФАЛЬКЛОРНАЕ АМАТАРСКАЕ АБ’ЯДНАННЕ ”ГЛЫБІНКА“ — ГУ "Витебский областной методический центр народного творчества"\nУЗОРНАЕ ФАЛЬКЛОРНАЕ АМАТАРСКАЕ АБ’ЯДНАННЕ ”ГЛЫБІНКА“\nфіліала ”Калінаўскі сельскі Дом культуры“\n[ngg src=»galleries» ids=»44″ display=»basic_thumbnail» thumbnail_crop=»0″]\nДля арганізацыі вольнага часу школьнікаў у лютым 2001 года пры філіяле ”Калінаўскі сельскі Дом культуры“ было створана фальклорнае аматарскае аб’яднанне ”Глыбінка“. У 2007 годзе аб’яднанню прысвоена ганаровае найменне ”узорны“.\nКолькасны састаў аб’яднання – 15 чалавек: хлопчыкі і дзяўчынкі 4-10 класаў мясцовай школы. Дэвіз аб’яднання: ”Каб прыгожыя думкі мелі, каб прыгожыя песні пелі“.\nНязменным кіраўніком калектыву з’яўляецца Марозава Антаніна Якаўлеўна – загадчык філіяла ”Калінаўскі сельскі Дом культуры“.\nУдзельнікі фарміравання маюць непасрэднае дачыненне да вясковых знаўцаў абрадаў, народных песень, танцаў, гульняў. На аснове збору і вывучэння гэтага бясцэннага матэрыялу ўдзельнікі аднаўляюць традыцыі рэгіянальных абрадаў. Аматарскае аб’яднанне пераняло і вывучыла шмат мясцовых пазаабрадавых песень, старадаўніх прыпевак, а таксама побытавых танцыаў.\nЗа гады работы члены аматарскага аб’яднання ”Глыбінка“ прынялі ўдзел у шматлікіх мерапрыемствах філіяла ”Калінаўскі сельскі Дом культуры“, на раённай і абласной сцэнах.\nКалектыў з’яўляецца пастаянным удзельнікам Міжнароднага фестывалю песні і музыкі ”Дняпроўскія галасы ў Дуброўне“.\nУ сваё рабоце аб’яднанне выкарыстоўвае розныя формы: свята народнага календара, абрад, тэатралізаванае прадстаўленне, народнае гулянне, выстава і іншыя.\nДобра папрацавалі ўдзельнікі калектыву ў час падрыхтоўкі і правядзення брэндавага мерапрыемства філіала ”Калінаўскі сельскі Дом культуры“ ”Свята вышыванкі“. Удзельнікі аб’яднанння збіралі па вёсках вышытыя абрусы, посцілкі, сарочкі. Карысную і неабходную дапамогу аказалі ў афармленні вялікай выставы ”Вышыванка маёй мясцовасці“.\nУ 2019 годзе ўпершыню ўдзельнікі калектыву ”Глыбінка“ былі запрошаны на Рэспубліканскае свята Купалле ”Александрыя збірае сяброў“, дзе прадставілі праграму ”Старыя танцы не здаюцца“ на панадворку Дубровенскага раёна.\nУдзельнікі аб’яднання ”Глыбінка“ прынялі ўдзел у здымках рэканструкцыі элемента нематэрыяльна-культурнай спадчыны, занесенага ў Дзяржаўны спіс гісторыка-культурных каштоўнасцей Рэспублікі Беларусь, ”Традыцыйныя вясельныя звычаі Дубровенскага раёна“. Здымкі праводзіліся каналам ”Беларусь 3“ для праграмы ”Жывая культура“. Удзельнікі ўзорнага аб’яднання разам з фальклорнымі калектывамі раёна ”дзялілі вясельны рагаты каравай“, ”ганялі маладу на ваду“, ”ганялі сучку“, танчылі старадаўнія танцы, спявалі вясельныя песні.\nУзорнае фальклорнае аб’яднанне ”Глыбінка“ – лаўрэат ІІ ступені XIII абласнога агляду-конкурсу фальклорнага мастацтва дзяцей і моладзі ”Ад прашчураў да зор“. Са сваёй праграмай былі запрошаны на здымкі перадачы ”Вечерний Витебск“ Віцебскага абласнога тэлебачання.\nРабота калектыву яскрава адлюстроўваецца на старонках мясцовай раённай газеты ”Дняпроўская праўда“ і абласной газеты ”Витебские вести “.


Паўлу Севярынцу — 15 сутак (дапоўнена) | Новы Час\nПавел Севярынец на акцыі 8 верасня 2017 года ў Мінску\nПавел Севярынец быў асуджаны на 15 сутак адміністрацыйнага арышту за ўдзел у несанкцыянаванай вулічнай акцыі ў цэнтры Мінску 8 верасня. Вё працэс суддзя Іван Касцян, які прысудзіў Севярыну арышт на Акрэсціна.\nПавел і Вольга Севярынец перад пачаткам судовага пасяджэння. Фота Генадзя Кеснера\nСведкамі на працэсе, які вёў суддзя Іван Касцян, традыцыйна выступалі байцы АМАПу. Сам Павел Севярынец не аспрэчваў таго факту, што ўдзельнічаў у акцыі 8 верасня на Кастрычніцкай плошчы і ў шэсці да Плошчы Якуба Коласа, што выступаў перад удзельнікамі мерапрыемства з дапамогаю гукаўзмацняльнай тэхнікі, што прымаў сімвалічную прысягу на вернасць Беларусі, што трымаўся за вялізны бел-чырвона-белы сцяг.\nПа словах палітыка, ён не лічыць сябе ў чым-небудзь вінаватым, бо, па-першае, Канстытуцыя Беларусі гарантуе ўсім грамадзянам права на свабоду сходаў і свабоду выказванняў, па-другое, акцыя насіла выключна мірны характар. Да таго ж, ён не чуў аніякіх папярэджанняў з боку праваахоўных органаў пра тое, што акцыя з’яўляецца незаконнай.\nПавел Севярынец звярнуў увагу суда на тое, што абарона незалежнасці і суверэнітэту Беларусі з’яўляецца святым абавязкам усіх жыхароў краіны.\nВарта адзначыць, што суддзя задаволіў хадайніцтва Севярынца і вёў працэс па-беларуску. Павел ухваліў такія дзеянні суддзі Касцяна і выказаў спадзяванне на тое, што ён зробіць яшчэ адзін крок. “Вы станеце сапраўдным героем Беларусі, калі прымеце сумленнае рашэнне і апраўдаеце мяне. Тады людзі павераць, што ў Беларусі яшчэ ёсць правасуддзе”, — сказаў Севярынец.\nІван Касцян адправіўся для пастановы рашэння ў свой пакой і адсутнічаў хвілінаў сорак. А калі вярнуўся, зачытаў пастанову: для Севярынца 15 сутак адміністрацыйнага арышту з правам абскардзіць гэтую пастанову ў суд вышэйшай інстанцыі. Што асуджаны, які прыйшоў на працэс у суправаджэнні цяжарнай жонкі, і збіраецца зрабіць. “Судзіць за абарону незалежнасці Беларусі ў беларускім судзе — гэта абсурд”, — падсумаваў справу Севярынец. \nНагадаем, акцыя 8 верасня праводзілася на знак пратэсту супраць беларуска-расійскіх вайсковых вучэнняў «Захад-2017» і была прымеркаваная да Дня беларускай вайсковай славы, які апазіцыя адзначае 8 верасня, у гадавіну гістарычнай бітвы пад Воршай.\nУ дзень акцыі ніхто затрыманы не быў, аднак пазней за ўдзел у акцыі былі асуджаныя палітыкі Уладзімер Някляеў і Мікалай Статкевіч ды магілёўскі актывіст Станіслаў Паўлінковіч. Някляеў адбыў 7 сутак арышту на Акрэсціна, адкуль выйшаў 22 верасня, Паўлінковіча пакаралі штрафам у 460 рублёў. А 26 верасня суд Ленінскага раёна Мінска асудзіў Мікалая Статкевіча на 5 сутак.\nАкцыя супраць вучэнняў і прысяга вернасці Беларусі на Кастрычніцкай плошчы (фота, відэа)\nАкрамя таго, паведамляе сайт spring96.org, суддзя гэтага ж суда Вікторыя Шабуня сёння разгледзела адміністрацыйныя справы па ч. 3 арт. 23.34 КаАП ("удзел у несанкцыянаваным масавым мерапрыемстве паўторна на працягу года") у дачыненні да іншых актывістаў і асудзіла: Аляксандра Абрамовіча да штрафу ў 50 базавых велічынь, Андрэя Шарэнду да арышту ў 15 сутак, Наталлю Папкову да арышту ў 7 сутак.


3 ліпеня – дзень нараджэньня нашага славутага земляка Ігната Дамейкі\n05 ліпень 2005, 21:06\nRFE/RL Каляндар Свабоды – 3 і 4 ліпеня. Што адбывалася ў сьвеце і ў Беларусі 1 ліпеня.\nСьпярша – пра каляндар мінулае нядзелі.\nУчора ў Беларусі афіцыйна адзначаўся Дзень незалежнасьці. Гістарычна 3 ліпеня да беларускай незалежнасьці дачыненьня ня мае і сталася дзяржаўным сьвятам толькі пры Аляксандру Лукашэнку, калі дзяржава перастала адзначаць Дзень абвешчаньня сувэрэнітэту 27 ліпеня, а традыцыйны Дзень беларускае незалежнасьці 25 сакавіка трапіў пад забарону. Раней, да прыходу Лукашэнкі, 3 ліпеня было Днём вызваленьня Беларусі ад нямецка-фашысцкіх захопнікаў, а таксама Днём Менску, бо менавіта сталіца была вызваленая ў гэты дзень у 1944-м годзе.\nІ яшчэ адной датай учорашні дзень знакаміты ў вайсковай гісторыі Беларусі. 3 ліпеня 1410 году войскі нашых продкаў рушылі з Бацькаўшчыны ў паход, каб пад Грунвальдам нанесьці сакрушальны ўдар Тэўтонскаму ордэну.\n3 ліпеня – дзень нараджэньня нашага славутага земляка Ігната Дамейкі, чый двухсотгадовы юбілей адзначаўся паводле рашэньня ЮНЭСКА ва ўсім сьвеце. Беларус Дамейка браў удзел у таемным таварыстве філяматаў у Віленскім унівэрсытэце, пасьля – у антырасейскім паўстаньні 1831 году, далей вучыўся ў Парыжы і ўрэшце стаў рэктарам унівэрсытэту ў Сант’яга і ганаровым грамадзянінам Чылі.\n3 ліпеня ў розныя гады прыйшлі на сьвет аўстрыйскі пісьменьнік Франц Кафка і беларускі літаратуразнаўца Рыгор Бярозкін.\n4 ліпеня сваё найвялікшае сьвята – Дзень незалежнасьці – адзначаюць Злучаныя Штаты Амэрыкі. Менавіта 4 ліпеня 1776 году была прынятая дэклярацыя незалежнасьці краіны. Варта згадаць, што беларускі Акт незалежнасьці быў прыняты 25 сакавіка 1918 году, а Дэклярацыя сувэрэнітэту Беларусі – 27 ліпеня 1991 году. На той час, калі сваю незалежнасьць абвясьцілі амэрыканцы, у 1776-м годзе, беларусы жылі ў зусім іншай дзяржаве – у Вялікім Княстве Літоўскім, частка якога была анэксаваная Расейскай імпэрыяй.\n4 ліпеня 1904 году ў Бярозе нарадзіўся Анатоль Альшэўскі. Псэўдонім у яго быў Юрка Пружанскі. Энцыкляпэдыя называе Альшэўскага “дзеячом рэвалюцыйнага руху Заходняй Беларусі“. А ў народзе тады сказалі б інакш: “захварэў хлапец на камуну”. Альшэўскі ўступіў у кампартыю і трапіў у польскую турму. Было яму ўсяго 23 гады. Турма не зьмяніла ягоных перакананьняў. Шмат тады было на Віленшчыне такіх маладзёнаў, якія хацелі жыць так, як у СССР. Многія тады і ўцякалі за ўсходнюю мяжу, у Менск. Уцёк і Альшэўскі. Першым часам яму далі працу, а пасьля, як і ўсіх такіх уцекачоў з Заходняй Беларусі, расстралялі у 1937 годзе. Ягоны лёс, на жаль, тыповы для свайго часу.\nЗ доўгага сьпісу вялікіх людзей сьвету, што нарадзіліся 4 ліпеня, згадаем нацыянальнага героя Італіі Джузэпэ Гарыбальдзі і амэрыканскага караля джазу Луіса Армстранга.